Vesić sa Obrenovčanima o senior kartici\nSenior kartica pruža veliki broj pogodnosti, a Obrenovčani su među prvima spoznali kvalitet projekta koji potpisuju Vlada Republike Srbije i Grad Beograd\nGradski menadžer Goran Vesić posetio je najstarije Obrenovčane, kako bi se uverio u to da sve veći broj njih preuzima svoju benefit karticu. Pravo na senior karticu od 1. novembra imaju svi beogradski penzioneri, a za nešto više od nedelju dana, njih 50 000 je i preuzelo istu. Vesić ističe da je ovo samo jedan u nizu programa koji za cilj imaju udobniji život starijih sugrađana.\n„Do današnjeg dana preko 50 000 penzionera je već uzelo karticu, od 406 000 koliko živi na teritoriji Beograda, a to znači više od 12%. Za malo više od nedelju dana, to je zaista dobar rezultat. Mi u ovom trenutku imamo preko dve stotine različitih kompanija, pedesetak velikih i mnogo manjih koje primaju naše kartice. Ideja naša je bila da obezbedimo da uz tu karticu dobijete dodatne popuste. Kartica vas ne košta ništa, Grad snosi troškove, održavanje kartice, takođe, ništa ne košta, znači na vama je samo da koristite to, a mi ćemo se potruditi da što više radnji, trgovinskih lanaca, primaju tu karticu. U ovom trenutku karticu primaju trgovinski lanci Aroma i DIS, videćemo i za druge da ih uključimo, kako biste mogli da ostvarite te popuste. Naša politika je takva da mi smatramo da se, zato smo tako i pričali sa kompanijama, odreknu dela profita, kako bi penzionerima bilo jeftinije. Koliko ko može, 1%, 2%, 5%, 10% i više, ali da bude stalno i da se zna da je jeftinije, jer vi ste ti koji ste izneli teret ovih reformi. Zahvaljujući vama su finansije stabilne i mi imamo obavezu, kao društvo, da se prema vama odnosimo odgovorno, znači prema najstarijima i najmlađima u ovom društvu. Mi smo kao Grad Beograd, a preko opštine ste verovatno to i koristili, organizovali besplatne izlete za penzionere, imamo čitav niz dodatnih programa kao što su neke edukacije, radimo klubove za seniore, imamo 26 klubova na teritoriji Beograda, otvaramo još dva do kraja godine. Sledeće godine, kada otvorimo još dva, imaćemo ih 30 i zaista se trudimo da pokažemo da smo odgovorni prema našim najstarijim sugrađanima. To je naša politika i to je nešto na čemu insistira i Vlada Republike Srbije,“ rekao je Vesić u obraćanju obrenovačkim penzionerima.\nOn je iskoristio priliku da se osvrne na nedavno dodeljenu jednokratnu pomoć, ali je najavio i korkecije penzija u 2018. godini.\n„Jednokratnu pomoć ste dobili 6. novembra, povećanje penzija će biti od 1. januara i iznosi 5%, a to znači da će 76% penzionera imati veću penziju nego pre 2013. godine. Za sledeću godinu su najavljene dve korekcije penzija, koliko je to, zavisi od budžeta, ali znači da će opet biti povećanje. To znači da sada, kada su se finansije stabilizovale, mi o tome vodimo računa i možemo da dođemo u situaciju da sada povećamo i penzije i plate, kako inače treba da bude,“ dodao je Vesić.\nGradski menadžer podsetio je prisutne i na to da je obaveza i Grada Beograda i države Srbije bila da pruže Obrenovčanima pomoć, onda kada je to bilo najpotrebnije. Osim toga, izneo je i podatak koji se tiče stope nezaposlenosti i naglasio da Srbija napreduje u svim sferama društva.\n„Obrenovac je opština u kojoj je, silom prilika, najviše uloženo u Beogradu, a to kažem zbog poplava koje su se desile 2014. godine. Ja mislim da je preko 100 miliona evra, možda čak i više, Republika Srbija uložila u Obrenovac. Naravno da je naša obaveza bila da sve to sredimo, ali je činjenica da je u Obrenovac zaista dosta ulagano. Trudimo se da istovremeno podignemo standard penzionera, učinimo vaš život boljim, da uradimo dosta za decu, a da smanjimo i nezaposlenost. Mi ove godine u Beogradu imamo 89 000 nezaposlenih i to je prvi put da je nezaposlenost pala ispod 100 000. Od početka godine 56 000 ljudi je našlo posao. Naravno da je mnogo i 89 000, naravno da treba da mude manje, ali je činjenica da taj trend ide ka opadanju i što više ovakvih stvari budemo radili, što više fabrika i investicija, mi ćemo imati više radnih mesta. Zbog toga je najvažnija stvar, i to je ono što želim da vam kažem, da imamo jedinstvenu vlast na nivou republike, na nivou grada i opštine, zato što imamo političku stabilnost. Da nemamo stabilnost, niko ne bi ulagao novac. Zato što imamo jedinstvenu vlast koja, kao što vidite, pomaže i dogovara se, pa država isplati dodatak, pa poveća penzije i mi uradimo ovakve stvari, Srbija napreduje. To moramo da održimo. Od toga zavisi koliko će biti veće penzije, od toga zavisi koliko će biti radnih mesta, investicija u gradu. U Beogradu trenutno imate preko 1100 gradilišta. Gradi se na sve strane, a tako nije bilo pre nekoliko godina. Sva gradilišta su nova radna mesta. Hvala vam još jednom što ste dali odlučujući doprinos da ova politika zaživi, politika u kojoj se Srbija razvija, u kojoj se razvija i Obrenovac i Beograd. Idemo ka svemu što je bolje, idemo ka boljem životu,“ zaključio je Vesić.\nObrenovčanima se obratila i Nataša Stanisavljević, gradski sekretar za socijalnu zaštitu, koja je naglasila da Grad Beograd zanimaju samo programi koji su u direktnoj vezi sa korisnicima.\n„Drago mi je što sam tu da vidim kako napreduju ovi besplatni programi. Hvala Gradskoj opštini Obrenovac i predsedniku Miroslavu Čučkoviću, što su među prvima shvatili koliko je dobar ovaj projekat koji je Grad Beograd osmislio. Mislim da će ovi popusti što se tiče plivanja i, koliko sam razumela, pozorišta i ostalih preduzeća, mnogo značiti penzionerima. Ono što je dobra stvar jeste da će i u narednoj 2018. godini, biti para u budžetu i za besplatne izlete, i za besplatne porgrame, za sve ono što smo pokrenuli u Gradu Beogradu, jer je nama ideja da uopšte socijalna politika i odgovornost koju imamo ka građanima, mora da bude usmerena direktno ka njima. Morate vi sami da osetite takve benefite i dobrobit od toga da je socijalna politika u gradu usmerena ka vama. Nas zanimaju samo oni programi koji su okrenuti direktno ka našim korisnicima, u ovom slučaju to ste vi penzioneri. Tako da ćemo i u 2018. nastaviti sa svim tim programima,“ izjavila je Stanisavljević.\nNa teritoriji Obrenovca izdato je više od 2 870 kartica, a pravo na njih ima ukupno 13 000 penzionera. Predsednik Gradske opštine Obrenovac Miroslav Čučković govorio je o svim prednostima senior karice i naglasio da se sve radi za dobrobit najzaslužnijih sugrađana.\n„Želim da kažem da će opština Obrenovac biti uz Skupštinu Grada Beograda u svim projektima, da će direktno, vrlo srčano, odgovorno i brzo, sprovoditi politiku Grada na našoj teritoriji i ovim korektnim merama pružiti mogućnost da vaš život bude udobniji. Naše privređivanje je ovde proizvodnja više od polovine srpske struje, na našoj teritoriji, kao i ove fabrike o kojima smo govorili pune budžet i suštinski se vraćaju u vaše džepove. Uvek je bilo pitanje kada će se to osetiti i evo danas se sve to oseća u vašim novčanicima. Ono što je naš zajednički zadatak, tu se pre svega zahvaljujem gospodinu Vesiću i Nataši, a to je što će program ove kartice tokom cele godine biti na raspolaganju. Vi ćete dobijati poruke na vaš mobilni telefon, koji ste ostavili u ovoj pristupnici, gde i na koji način možete ostvariti popuste. Ono što je posebno važno jeste da oni neće biti oivičeni na našu teritoriju, već ćete moći da idete u muzeje u Beogradu, a i u DIS koji takođe nije na našoj teritoriji. Iz nedelje u nedelju ćete imati popuste i u našim radnjama na razne artikle i kartica će biti suštinski aktivna svakog dana u godini,“ kazao je Čučković.


Blog - SECIT Security\nIzveštaj sa konferencije eSecurity 2018\n07/05/2018 17/09/2020 12:54 dr Igor Franc 4 minuta\nDruga međunarodna eSecurity konferencija održana je od 25. do 27. aprila u hotelu Crowne Plaza u Beogradu u organizaciji Udruženja eSigurnost. Događaj je privukao veliki broj stručnjaka iz zemlje i inostranstva u oblasti informacionih i komunikacionih tehnologija, informacione bezbednosti, digitalne forenzike, revizije i upravljanja rizicima u oblasti informacionih tehnologija.\nŠta je zapravo „Kembridž analitika“\n31/03/2018 23/09/2020 15:59 dr Igor Franc 5 minuta\nReč je o kompaniji koja drugim kompanijama, ali i političkim partijama i zvaničnicima, nudi mogućnost uticaja na javno mnjenje.\nSama kompanija tvrdi da su u mogućnosti da analiziraju velike količine podataka o potrošačima, to uporede sa njihovim ponašanjem i tako dođu do ljudi koji su podložni uticaju, kao na primer za koga da glasaju ili da izađu na izbore.\n19/02/2018 17/09/2020 12:08 dr Igor Franc 3 minuta\nZa vreme ceremonije otvaranja Olimpijskih igara u Pjongčangu jedan destruktivni malver je napravio probleme sa Internetom i televizijskim sistemima zbog koga su novinari koji su izveštavali sa ceremonije otvaranja bili u problemu, a o čemu se radi pročitajte dalje u članku. Organizatori su priznali da tehnički problemi nisu bili slučajnost i da se njihova mreža našla na udaru sajber napadača.\nMalver za krađu goriva na pumpama\n07/02/2018 23/09/2020 11:09 dr Igor Franc 3 minuta\nKrajem januara Ruska Federalna služba bezbednosti (FSB) uhapsila je u Stavropolju Denisa Zajeva zbog optužbi da je oštetio brojne vlasnike automobila. Ruske vlasti podigle su optužnicu protiv Zajeva zbog toga što je autor nekoliko malicioznih programa kojima je kradeno gorivo na desetinama benzinskih pumpi u južnoj Ruskoj Federaciji, još uvek nije jasno kako su ruske vlasti otkrile ovu prevaru.\nPoražavajuća statistika primenjenih zakrpa za Meltdown i Spectre bagove\n23/01/2018 17/09/2020 11:11 dr Igor Franc 2 minuta\nU ovom članku možete pročitati rezultate istraživanja zakrpa za Meltdown i Spectre bagove.\n17/01/2018 17/09/2020 10:12 dr Igor Franc 4 minuta\nKod nekih korisnika koji su instalirali najnovije zakrpe na Microsoft Windows operativnom sistemu, dešavalo se da se pojavljuje plavi ekran smrti, poznat kao Blue Screen of Death (BSoD). Razlog je u tome što neki proizvođači antivirusa koriste tehnike kojima zaobilaze Kernel Patch Protection i što zapravo dovodi sisteme u stanje plavog ekrana smrti.\n09/01/2018 23/09/2020 11:13 dr Igor Franc 3 minuta\nDa li ste mogli zamisliti da će se u jednom momentu pojaviti takav propust koji će izložiti milione računara ozbiljnom bezbednosnom riziku? Ako niste, u ovom članku ću malo pisati o takvom problemu zbog koga su Microsoft Windows, Linux i Apple prinuđeni da ažuriraju svoje operativne sisteme.


Počinju MOSI u Prijepolju - Grad Prijepolje\nGrad Prijepolje > Vesti > MOSI u Prijepolju > Počinju MOSI u Prijepolju\nPočinju MOSI u Prijepolju\nU Prijepolju u sredu počinju jubilarne 50. MOSI koje će okupiti 2.200 takmičara iz 28 gradova Srbije, BiH i Crne Gore. Nadmetanje u 12 disciplina na gradskom stadionu, u dvorani Gimnazije i terenima škola pored Lima\nNa gradskom stadionu, umivenom i sa novom tartan podlogom na atletskoj stazi, u sredu će u 17 sati početi 50. MOSI (Međuopštinske omladinske sportske igre), uz učešće oko 2.200 takmičara iz 28 gradova sa tromeđe Srbije, BiH i Crne Gore.\nNa borilištima pored Lima i Mileševke, u 12 disciplina – od atletike do odbojke, košarke, fudbala, do stonog tenisa i karatea – nadmetanja za delić sekunde, centimetar, za svaku loptu, trajaće do nedelje, 7. jula. Pored domaćina, najbrojniju ekipu će imati Pljevlja, koja dovode 168 takmičara, pa Priboj (148), Nova Varoš (128), Požega i Bajina Bašta (115), Sjenica, Rogatica, Bijelo Polje, Kolašin, Sokolac, Goražde, Mojkovac, Užice, Novi Pazar…\n– Jubilarne MOSI predstavljaju najveću sportsku amatersku manifestaciju na širem prostoru Balkana. Ove su igre i sportski susreti postali i trajni spomenik viteškom nadmetanju, mladosti i zdravlju i sa svakim novim održavanjem ispisuju novu stranicu zajedništva, sportskih dostignuća i plemenitosti i uvek daju podstrek za dalju saradnju i zbližavanje među svim ljudima sa ovih prostora – poručuje u dobrodošlici Emir Hašimbegović, predsednik Organizacionog odbora MOSI i opštine Prijepolje, podsećajući da su Igre ovde ponikle kao tromeč sa omladinom Priboja i Nove Varoši.\nLokalna uprava je uz pomoć Vlade Srbije nastojala da stvori dobre uslove za nadmetanja. Oko 150 volontera biće pri ruci ekipama, ali i gostima na info-pultovima. Oko 800 takmičara biće u kolektivnom smeštaju u četiri škole, 200 u privatnim sobama, a ostali u hotelima ili konacima manastira Mileševa. Vojska Srbije obezbedila je krevete i tri cisterne sa po 32 mobilna kupatila.\nNajveći problem grada – nedostatak parkinga ovde su pokušali da reše uređenjem prostora kod Distribucije, zatim na keju Lima i zelenim površinama hotela „Mileševa“. Takmičare će prevoziti autobus i minibus, a pojačane su mere bezbednosti. Na megdan u sredu prvi izlaze fudbaleri i atletičari.\nPosle svečanog otvaranja, odigraće se utakmica Prijepolje – Čajetina i održati trke na 800 metara (žene) i 1.500 metara (muškarci).\nDAČIĆ OTVARA IGRE\nIVICA Dačić, premijer Vlade Srbije, otvoriće 50 MOSI – najavljeno je u utorak u Štabu Igara. Svečanosti će, pored predstavnika tri države, prisustvovati i naši vrhunski sportisti i sportski radnici, koji su prve korake napravili baš na MOSI.\nKONCERT „RIBLjE ČORBE“\nDOMAĆINI su, kažu, pripremili bogat kulturno-zabavni program. Uz festival sportskog filma na letnjoj sceni Muzeja i tri izložbe, na platou Doma kulture od 22 sata održavaće se koncerti. u sredu uveče nastupaju pevači rodom iz ovog kraja (Aco Pejović, Dženan Lončarević), u četvrtak je „Riblja čorba“, u petak Haris Džinović, a u subotu „Divlje jagode“.\nKljučne reči: gradMOSImosi50prijepoljeprijepolju


Tegeltija je napomenuo da je ovo regionalni projekat četiri zemlje koji će pokazati koje su to lokalne zajednice koje imaju pozitivno poslovno okruženje što će takvim opštinama omogućiti da se bolje predstave kod potencijalnih investitora.\n“Ovo je dobra prilika da naše opštine afirmišemo, one koje su najviše radile na stvaranju pozitivnog poslovnog okruženja i stvaranja uslova da privuku investicije u lokalne zajednice”, rekao je Tegeltija u Beogradu, gdje je potpisan Memorandum o razumijevanju u vezi sa projektom “Sertifikacija povoljnog poslovnog okruženja – Međunarodni pečat kvaliteta za opštine sa povoljnim okruženjem za investitore”.\nOn je naveo da je velika konkurencija među opštinama i da će oni koji budu imali regionalne sertifikate o svom pozitivnom poslovnom okruženju imati veću mogućnost i šanse da privuku investitore, nego oni koji to nemaju.\nTegeltija je kao primjer naveo grad Banjaluku, koja je, prema ocjeni Svjetske banke, zajedno sa Skopljem najviše napredovala u stvaranju pozitivnog poslovnog okruženja.\n“Naravno, ovo je nama i mogućnost da afirmišemo i politiku Vlade Republike Srpske za stvaranje opšte povoljne poslovne klime”, rekao je Tegeltija.\nZa sada, dodao je on, pilot projekti su u Banjaluci i Prijedoru, a tom projektu bi moglo da se priključi još najmanje deset opština u Srpskoj koje bi mogle proći zadate kriterijume.\n“Prostor će se otvoriti i za druge opštine koje stvore povoljno poslovno okruženje i ispune kriterijume”, naveo je Tegeltija.\nU BiH su ovim projektom obuhvaćene četiri opštine, od čega dvije iz Republike Srpske – Banjaluka i Prijedor.\nU Beogradu su predstavnici Srbije, Republike Srpske, Federacije BiH, Hrvatske i Makedonije potpisali Memorandum o razumijevanju u vezi sa projektom “Sertifikacija povoljnog poslovnog okruženja – Međunarodni pečat kvaliteta za opštine sa povoljnim okruženjem za investitore”.\nU ime Republike Srpske Memorandum je potpisao ministar finansija Zoran Tegeltija, a u ime Federacije BiH ministar za razvoj, obrt i preduzetništvo Sanjin Halimović. Cilj projekta jeste jačanje ekonomske saradnje i promocija investicija u Srbiji, BiH, Hrvatskoj i Makedoniji. Srna\nTagovi: memorandumposlovna klimasanjin halimovicvlada republike srpskezoran tegeltija


BMW 8 Cabrio brusi asfalt u Dolini smrti (FOTO) - Automagazin\nBMW 8 Cabrio brusi asfalt u Dolini smrti (FOTO)\nPosle uvođenja na tržište nove generacije kupea serije 8, BMW priprema novu karoserijsku verziju ovog modela - Cabrio. Možda najzahtevnije test kilometre, nemački kabriolet pravi u Americi, u pretoploj Dolini smrti u Kaliforniji...\nPosle Gran Coupea sa četvoro vrata, kojeg su špijuni snimili na test stazi u Nürburgringu, za kratko vreme pojaviće se i kabrio verzija ovog atraktivnog automobila. Novitet se nalazi u fazi intenzivnih funkcionalnih testova u Sjedinjenim Američkim Državama.\nMaskirani prototipovi "praše" putevima pustinje Mohave i popularne Doline smrti, gde temperature ponekada dostižu i 50 C stepeni. Pored toga, vlažnost vazduha je minimalna, što dodatno otežava "disanje" motora, ali i test vozača.\nIspod "haube" možemo očekivati istu motorizaciju kao kod kupea, što znači da će kupci moći da izaberu 4,4-litarski 8-cilindarski agregat sa dvostrukim turbo sistemom, koji razvija maksimalnu snagu od 530 KS, zatim 3.0-litarski šestocilindarski motor maksimalne snage 320 KS. Najsnažniju M8 verziju pokretaće 8-cilindarski motor maksimalne snage 600 KS.


11:45 Jer, mnogo je vruće: Vozio motor potpuno go, policija ga pustila bez kazne\n11:19 Prvi "robot-toalet" postavljen u centru Banjaluke\n11:00 Eparhija dizeldorfska i njemačka obilježava 50 godina\n12. jan 2019 1056\nPrava drama odigrala se u jednom banjalučkom kafiću tokom novogodišnjih praznika, kada je grupa tinejdžera slavila rođendan. Nakon prilične količine alkohola jedan sedamnaestogodišnjak se srušio, nakon čega su njegovi prestravljeni drugari pozvali hitnu pomoć, potvrđeno je za Srpskainfo u Domu zdravlja Banjaluka.\n– U toku novogodišnjih praznika, u noći između 2. i 3. januara, jednoj maloljetnoj osobi muškog pola, starosti 17 godina, pružena je hitna intervencija na terenu, po pozivu drugova iz kafića, gdje se proslavljao nečiji rođendan. Pacijent je bio u alkoholnoj komi, prehospitalno zbrinut i upućen na bolničko liječenje na UKC- Pedijatrijska klinika. Radilo se o pacijentu koji je prvi put konzumirao alkohol, dakle ne o pacijentu koji često konzumira alkohol – potvrdili su u službi za informisanje Doma zdravlja Banjaluka.\nU Domu zdravlja tvrde da su “vrlo su rijetki slučajevi konzumacije alkohola kod maloljetnih pacijenata” odnosno da maloljetnici “možda i konzumiraju alkohol u manjoj ili većoj količini, ali nisu bili pacijenti koji su zatražili usluge od Službe hitne medicinske pomoći”.\nIpak, prema ranijim podacima iz medicinskih ustanova, u RS se dešavalo da čak i djevojčice i dječaci od 13 godina završe u bolnici na ispiranju želudca, zbog trovanja alkoholom.\nTakođe, u posljednjem specijalnom izvještaju Ombudsmana za djecu RS iz decembra navedeno je da deca piju alkohol čak i na porodičnim okupljanjima, a da je svako treće, od oko 3.000 ispitanih, potvrdilo da se prvi put napilo prije 13. rođendana.\nPrema istraživaju na koje se poziva institucija Ombudsmana za djecu, čak 42 dosto roditelja djeci dozvoljava konzumiranje alkolola.\nTagovi: koma alkohol\nPolicija iz Vrbasa izvukla beživotno tijelo\nNekoliko Sirijaca provalilo u porodičnu kuću kod parka "Mladen Stojanović"\nŽene i djevojke u BiH podvrgnute prostituciji u stanovima, motelima i na pumpama\nNezapamćeno nevrijeme, padao grad veličine narandže\nPrvi "robot-toalet" postavljen u centru Banjaluke\nSutra je Vidovdan, praznik posvećen poginulima u Boju na Kosovu\nNaši inženjeri voze kamione po Evropi: U Republici Srpskoj 400 agronoma bez posla


RTS :: Most, druga sezona\nRTS 2 Most, druga sezona\nčetvrtak, 21. jun 2018, 21:05\nMost, druga sezona\nU prvoj sezoni serije gledaoci su imali priliku da upoznaju verovatno najzabavniji detektivski par koji su ikad imali prilike da gledaju na TV-u: švedsku policajku, Sagu Noren, hiperracionalnu radoholičarku koja po svoj prilici boluje od Aspergerovog sindroma zbog kog nema normalnu socijalizaciju i njenog danskog partnera, Martina Rodea, koji predstavlja njenu potpunu suprotnost. (Bron/Broen, 2011)\nMartin je veoma društvena osoba, koji kvalitetne interakcije ostvaruje posebno sa ženama, a jedna takva interakcija - veza sa ženom svog partnera u policiji, imala je za posledicu seriju spektakularnih, osvetničkih zločina od kojih je sačinjena prva sezona Mosta, koja završava smrću Martinovog sina. Stoga ga u drugoj sezoni, trinaest meseci kasnije, zatičemo u samačkom hotelu, opsednutog slikama bivšeg partnera, zločinca koji je kriv za sav užas iz prošle sezone, a osim gubitka sina, Martina tišti što je ostao i bez porodice, budući da supruga više ne želi s njim da živi. Suprotno od njega, Saga je upravo zahvaljujući Martinovoj pomoći osvestila svoje emocionalne i socijalne hendikepe pa pokušava da ih nadoknadi čitajući knjige o samopomoći i vezom s mladićem koji joj je uselio u stan.\nAutoru serije, Hansu Rozenfeldu nije bilo lako da i u drugoj sezoni zadrži spektakularnost, kojom je odisala prva sezona posebno sam njen početak, ali to ne znači da uvodna sekvenca druge sezone nije atraktivna, baš naprotiv. Reč je o brodu bez posade koji je izašao iz dozvoljene linije kretanja i krenuo prema onom istom Eresundskom mostu, kojim je počela i prva sezona. Na intervenciju dolazi Saga i ispod palube zatiče zarobljena tri švedska i dva danska mladića u veoma lošem stanju. Saga počinje da vodi slučaj i stupa u kontakt s Martinom kog još opseda sinova smrt. Mladići postaju sve bolesniji i ispostavlja se da su zaraženi vrlo invazivnom i zaraznom plućnom kugom.\nMeđutim, uskoro će se ispostaviti da su zavezani mladići samo početak... Neko želi da skrene pažnju na klimatske promene i na iskorišćavanje zemljinih resursa i ne preza ni pred čim. Martinu i Sagi postaje jasno da imaju posla sa eko-teroristima i da se nalaze u svojevrsnoj trci s vremenom kako bi se sprečili katastrofa, u kojoj je mnogo ljudskih života u pitanju...\nUloge: Sofija Helin, Kim Bodnija, Ture Lindhart, Dag Malmberg, Rafael Peterson, Viki Bak, Tova Magnuson...\nTV teatar: "Moja ti"\nJoš nagrađenih knjiga


Mastercard Experience istraživanje: Ljudi žele nova iskustva - Sve o novcu\nHome\tPreporucujemo\tMastercard Experience istraživanje: Ljudi žele nova iskustva\nMastercard Experience istraživanje: Ljudi žele nova iskustva\nby Vesna Lapčić 06/08/2021\nPodaci iz prvog Mastercard Experience istraživanja otkrivaju da ljudi prepoznaju vrednost obogaćivanja svoje ličnosti i spremni su da ulože vreme i energiju u iskustva uz koja se osećaju dobro dugo nakon što se samo iskustvo završi. Oni više vole iskustva koja mogu doživeti s porodicom i prijateljima (81%) i žele posetiti nova mesta kako bi mogli videti i raditi stvari koje nikada pre nisu radili (71%), dok su otvoreni za različite uticaje novih kultura (66%). Iskustva koje ljude povezuju sa sobom samima i ljudima do kojih im je stalo, prva je stvar koja neko iskustvo čini zaista „neprocenjivim“.\n„Mastercard je već dugo brend koji povezuje ljude i njihove strasti“, rekao je Radža Radžamanar, globalni direktor marketinga i komunikacija u kompaniji Mastercard. „Pandemija je naterala ljude da preispitaju šta je to što im je potrebno iz iskustava, a brendove da razmisle kako da takva iskustva pruže korisnicima. Rezultati istraživanja pomažu nam da shvatimo šta je danas ljudima najznačajnije i kakva iskustva možemo da im pružimo kako bi stvorili trenutke i sećanja koja su zaista neprocenjiva.”\nTokom pandemije ljudi su se više fokusirali na dobrobit koju mogu da ostvare kroz korišćenje tehnologija (22%), odmor i ravnotežu (29%) i umirujuće aktivnosti (30%). Njihovo proaktivno fokusiranje na sebe same s naglaskom na povećanje izdržljivosti, dovelo je do toga da prioritet daju mentalnom blagostanju (85%), emocionalnom blagostanju (83%) i fizičkom blagostanju (83%), a sve u svrhu pronalaska energije za povezivanje s drugima.\nLjudi žude za odmorom od svakodnevnih pritisaka, žele da se povežu sa svetom oko sebe i onima do kojih im je stalo\nProvodeći više vremena kod kuće, ljudi su se oslanjali na tehnologiju kako bi ostali povezani s poslom, porodicom i prijateljima. Sada su ljudi spremni da se usresrede na opuštanje, bilo da se radi o slobodnim aktivnostima poput online igara ili begu u prirodu. Gotovo polovina ispitanih ljudi složila se da je važno provoditi vreme bez uznemiravanja od strane bilo kog uređaja. Zapravo, na pitanje o njihovim omiljenim aktivnostima offline, ljudi su posebno istakli avanture u prirodi. Globalno gledano, postoji natprosečan interes (Indeks 100) za prirodu i otvorene prostore kao beg od svakodnevnog života, pri čemu se preferiraju putovanja (175), vežbanje (138), izleti na udaljena ili skrovita mesta (138), te kampovanje i planinarenje (125).\nIskustva su zaista neprocenjiva u društvu\nPrioritet ljudi su druženje i kvalitetno provedeno vreme s voljenim osobama, a gotovo tri četvrtine je izjavilo da se zaista trude provesti kvalitetno vreme s prijateljima i porodicom, a ono što iskustvo čini zaista neprocenjivim je mogućnost povezivanja s ljudima do kojih im je stalo. Ljudi definišu kvalitetno vreme kao vreme provedeno sa ljudima do kojih im je stalo (60%) i radeći nešto što ih zanima (40%). 62% ljudi u svetu preferira inkluzivna iskustva koja su dobrodošla za različite grupe ljudi (68% generacije Z i 67% milenijalaca), a 41% kaže da je bitno da se osećaju prihvaćeno i verno sebi kada provode kvalitetno vreme s drugima.\n„Nakon godinu dana ograničenja u pogledu životnih stilova, potrošači imaju povećanu potražnju za iskustvima koja se pamte i dele“, rekao je Vejn Levings, predsednik Kantar Global-a. „Nakon pandemije ne očekujemo da će potrošači tražiti mnoštvo iskustava, već iskustva koja se percipiraju kao dugovečna – stvari koje nikada neće zaboraviti i koje mogu ponovo doživeti kroz priče, lično usavršavanje ili uticaj na zajednicu.“\nMastercard koristi ove podatke kako bi ljudima doneo nova iskustva koja ih povezuju sa njihovim strastima, te kako bi pomogao u potrazi za dubljim nivoima sreće, promenio ih na bolje, pa možda čak i svet oko njih. Na globalnom veb sajtu Priceless.com možete pronaći više informacija o neprocenjivim iskustvima i strastima koji su dostupni korisnicima širom sveta:\nKliknite ovde za potpuni izveštaj o globalnim rezultatima.\nMožemo li umesto jeftinih postati pametni radnici?\nDigitalno zlato: Potrošnja putem kripto Visa kartica premašila milijardu dolara u prvoj polovini 2021.


Bolest Archives - Kućni Lekar\nKucniLekar\t May 16, 2022\nUtrnulost i peckanje: Verovatno ste bar jednom iskusili da nakon dugog boravka u istom položaju osetite da vam deo tela "zaspi". Zatim, kada pokušate da se pomerite, počinjete da osećate mravinjanje pod kožom. Prema Nacionalnom institutu…\nKucniLekar\t May 8, 2022 0\nMelanom je maligni tumor kože. Nastaje oštećenjem melanocitnih ćelija, čime one gube kontrolu rasta. Tokom godina života kod 40 do 50 odsto ljudi nastaju promene na koži. Tako da osobe starije od 65 godina imaju barem jednu prekancerozu…\nKucniLekar\t Apr 14, 2022\nJezik može da otkrije mnogo toga o našem celokupnom zdravlju, objasnili su za Daily Mail stomatolozi iz Sidneja, a neke naizgled benigne promene u njegovoj boji ili strukturi mogu biti simptomi ozbiljnijeg zdravstvenog stanja. …\nNataša Petrović/Mondo\t Dec 30, 2021\nBritanski stručnjaci ubeđeni su da će korona virus uskoro postati prehlada, te da će se ljudi vratiti "normalnom" životu. "Omikron nije ista bolest kao pre godinu dana", a visoka stopa smrtnosti od ove bolesti "sada je istorija", kaže…\nPosebno obratite pažnju na to da ne izlazite po magli ukoliko je vaše dete sklono respiratornim problemima. Ukoliko živite u gradu, magla nije najpogodnije vreme za šetnju s bebama ili decom. Visok nivo zagađenja vazduha ni na…


Partizanu pripao derbi u osmini finala Kupa – Nadlanu.com\nPartizanu pripao derbi u osmini finala Kupa\nBEOGRAD, 25. marta 2009. (Beta) – Rukometaši Partizana plasirali su se u četvrtfinale kupa Srbije, pošto su večeras na Banjici u osmini finala pobedili ekipu Crvene zvezde sa 26:25 (12:13).\nNajefikasniji u timu Partizana bio je Miloš Milinić sa 11 golova, ali je junak utakmice bio 17-godišnji Dušan Beočanin, koji je jedini, ali pobedonosni gol na utakmici postigao nekoliko sekundi pre kraja.\nU ekipi Crvene zvezde najbolju partiju pružio je Draško Nenadić sa šest pogodaka.\nUtakmica na Banjici bila je izjednačena, nijedan od “večitih” rivala nije uspeo da stekne osetniju prednost.\nZvezda je u završnici utakmice imala dva gola prednosti (23:21), ali je Partizan došao do izjednačenja (23:23). Nakon toga, igralo se gol za gol, Zvezda nije iskoristila poslednji napad, dok je Partizan preko Beočanina došao do pobede.\nFiniš meča obeležila su i isključenja članova stručnog štaba Partizana, Boškovića i Radosavljevića, kao i igrača Marjanca.\nGeneralni direktor Partizana Aleksandar Blagojević rekao je posle meča da su “crno-beli” u završnici meča bili spretniji i iskoristili svoje šanse.\n“Utakmica je bila veoma kvalitetna. Protiv sebe smo imali ekipu koja je u naletu i kojoj je kup bio možda i poslednja šansa da osvoji trofej ove sezone. Oni u završnici nisu uspeli da iskoriste napad, a mi jesmo, zahvaljujući spretnosti i iskustvu“, rekao je Blagojević agenciji Beta.\nBlagojević je istakao da mu je drago što velike zasluge za pobedu imaju dva mlada igrača Beočanin i golman Nemanja Ljubenović.\n“Beočanin je junak utakmice, on ima samo 17 godina i najmlađi je član naše ekipe. Odličan je bio i Ljubenović, koji je dobrim odbranama u odlučujućim trenucima izneo utakmicu“, kazao je Blagojević.\nKomentarišući isključenja u završnici utakmice, Blagojević je rekao da su takve stvari normalne u večitim derbijima.\n“Normalno je da postoji tenzija u večitim derbijima i to znaju svi koji su ga igrali“, zaključio je on.\nRadnički (KG) – Kolubara 20:29\nCrvena zvezda – Partizan 25:26\nVranje – Zlatar 10:0 (Zlatar odustao od takmičenja)\nDinamo – Rudar 33:26\nProleter – Metaloplastika 25:24\nORK Niš – Smederevo 26:28\nVojvodina – Zaječar 31:28\nCrvenka – Jugović 22:24


Dačić: Ako budem premijer predložiću dan pobede u Kumanovskoj bici za državni praznik – IZBORI 22 – Radio Sanja\nDačić: Ako budem premijer predložiću dan pobede u Kumanovskoj bici za državni praznik – IZBORI 22\nHome SNS Ivica Dačić\nin Ivica Dačić, Izbori 2022\nLista koalicije „Ivica Dačić – Premijer Srbije“ koju su podnele Socijalistička partija, Jedinstvena Srbija i Zeleni Srbije, predvođena liderom socijalista Ivicom Dačićem, predstavila se večeras Kruševljanima.\nNosilac liste, lider SPS-a Ivica Dačić, reka je da je današnji dan posebno težak za Srbiju i srpski narod jer je na taj dan izvršen „jedan od pogroma na naš narod na Kosovu i Metohiji“ za koji niko nije odgovarao.\n„Nažalost, ne možemo da kažemo da se pogrom desio samo tada, dešava se, nažalost, srpskom narodu više vekova. To je ta politika od koje oni nisu odustali ni danas i neće odustati sve dok ijedan Srbin živi na Kosovu, oni hoće etnički čisto Kosovo od Srba“ rekao je Dačić pristalicama na konvenciji u Kruševcu.\nDačić je najavio da će, ukoliko bude izabran za premijera, Vlada za državni praznik predložiti 22.oktobar, dan pobede u Kumanovskoj bici.\n„To je dan kada smo oslobodili Kosovo i priključili ga ponovo Srbiji. Ove godine će biti 110 godina od tog događaja. Taj datum treba da slavimo kao Dan kosovske pobede. Stideli smo se 110 godina da o tome pričamo, zato naša deca i ne znaju šta se tada desilo, to je bilo oslobođenje Kosova posle pet vekova turskog ropstva“ kazao je Dačić.\nGovoreći o situaciji u svetu, Dačić je rekao da Srbija mora svima biti na prvom mestu „sada kada nas pritiskaju sa svih strana“, te da treba da „učinimo sve što možemo da kao država i kao narod prođemo sa što manje šteta, da zaštitimo narod, državu, nacionalne interese, da ne brinemo nečije tuđe brige – što volimo da radimo, pa smo često zato stradali“.\nIstakao je da je „u uslovima velike krize veoma bitno ko drži kormilo jer u turbulentnim uslovima veoma lako izgubiti ravnotežu“.\n„Važno je da imamo ljude koji se nisu skupili 20 dana pre izbora, jedva formirali neke liste, ne mogu da odrede ni posmatrače. Posle izbora (koji će biti) za 20 dana će da se raspadnu i niko nikakvu odgovornost ne nosi. Znate da je naša partija (SPS) bila uvek sinonim za političku stabilnost, državni kontinuitet, državotvornost i zato možemo da damo veliki doprinos političkoj stabilnosti Srbije“, kazao je Dačić.\nPoručio je da je zato bitno da se građani opredele tako da zemlja bude nezavisna po svojoj spoljnoj politici, da vodi „odgovornu i mudru politiku“, te je tako to zemlja „u kojoj je Aleksandar Vučić predsednik, a socijalista premijer“.\nPristalicama u Bioskopu „Kruševac“ večeras je govorio i lider Jedinstvene Srbije, Dragan Marković, koji je kazao da tu koaliciju „preporučuju dela“.\nAli, rekao je da poljoprivredni proizvođači nikada nisu bili u težem položaju, a da za to nije kriva Vlada već „ekonomska situacija u svetu“.\n„Mi ćemo se s našim premijerom zalagati da se smanji uvoz poljoprivrednih proizvoda iz inostranstva, da ne pravimo konkurenciju našim poljoprivrednicima“ rekao je on.\n„Kreće nezapamćena svetska ekonomska kriza i moramo da iskoristimo njegovu popularnost (Dačića) i sve one ljude koje on poznaje iz zemalja koje su sve vreme na neki način pravile štetu Srbiji. Po našem ustavu međunarodnu politiku vodi Vlada i tu mora da bude čovek koji je domaćin, čovek zahvaljujući kome je 18 država povuklo odluku o nezavisnosti Kosova“ kazao je Marković o Dačiću.


Dete na bezglutenskoj ishrani - Yumama.com\nOd svega je najvažniji pozitivan stav. Naime, ovakva deca mogu da vode sasvim normalan život ako se pridržavaju pomenute dijete (nema lekova ni injekcija). Kad god je moguće, Prema Pravilniku o deklarisanju namirnica, dijetetske namirnice namenjene obolelima od celijačne bolesti su: namirnice koje su sastavom i oblikom specijalno prilagođene ishrani lica kod kojih je izmenjen ili poremećen normalan proces asimilacije ili metabolizma, ili ishrani lica kod kojih je potrebno postići određeno dejstvo kontrolisanom upotrebom namirnica. Takve dijetetske namirnice se zbog posebnog sastava, odnosno izmenjenih fizičkih, hemijskih, bioloških ili drugih svojstava - u procesu proizvodnje bitno razlikuju od drugih namirnica iste vrste. Njihova proizvodnja i promet su regulisani "Pravilnikom o uslovima u pogledu zdravstvene ispravnosti dijetetskih namirnica koje se mogu stavljati u promet".bilo bi dobro da se za celu porodicu napravi obrok sa namirnicama bez glutena. To je veoma zdrav način ishrane, a dete koje boluje od celijakije se neće osećati isključenim.


Raste broj žrtava poplava u Evropi, najmanje 168\nBroj žrtava katastrofalnih poplava u zapadnoj Evropi porastao je na 168 dok spasilačke ekipe nastavlju potragu i rasčišćavaju područja u kojima se povukla voda.\nU najteže pogođenom okrugu Arvajler u zapadnoj njemačkoj pokrajini Rajna-Palatinat stradalo je 98 osoba, u susjednoj Sjevernoj Rajni-Vestfaliji 43 osobe su izgubile život.\nBelgijski nacionalni krizni centar rekao je da je broj poginulih u zemlji porastao na 27.\nStotine ljudi još se uvijek vode kao nestali ili nedostupni s obzirom da je još nekoliko područja nedostupno zbog visokog nivoa vode, a u nekim su mjestima još uvijek nema struje i prekinute su komunikacije.\nU Belgiji su danas 103 osobe evidentirane kao nestale, ali krizni centar je naveo da se sa nekima vjerovatno ne može stupiti u kontakt jer ne mogu da napune mobline telefone ili su u bolnicama bez dokumenata.\nPredsjednik Njemačke Frank Valter Štajnmajer, koji je danas posjetio Erfštad, u pokrajini Sjeverna Rajna-Vestfalija, rekao je da će se tek za nekoliko nedjelja znati prave razmjere katastrofe i istakao da su mnogi ljudi izgubili sve što su stekli u životu.\nU Belgiji su ugožena područja obišli predsjednica Evropske komisije Ursula fon der Lajen i belgijski premijer Aleksandar de Kro.\nTags\t#američki vojnici\t#Belgija\t#poplave\nFilm "Titan" pobjednik Kanskog festivala


SEEbiz.eu / SI / Aerodrom Nikola Tesla u prvom kvartalu pozitivno poslovao\nDatum objave: 23.05.2019. - 10:49:04\nTo se navodi u izveštaju koji je prihvatio Nadzorni odbor ovog akcionarskog društva.\nAerodrom je u tom periodu ostvario ukupan prihod od 176,3 miliona dinara, što je osam odsto više od planiranog a najveći deo poslovnih prihoda od 133,2 miliona dinara čini 129,7 miliona dinara prihoda od koncesione naknade.\nU prvom kvartalu Aerodrom Nikola Tesla imao je ukupne rashode od 144,8 miliona dinara što je 20 odsto više od planiranog.\nNa kraju marta Aerodrom Nikola Tesla imao je 34 radnika, navodi se u kvartalnom izveštaju.


Crnadak na Regionalnom forumu Unije za Mediteran u Barseloni\n10.10.2019 / 16:26 BiH - Ministar vanjskih poslova BiH\nMinistar vanjskih poslova BiH Igor Crnadak učestvovao je na 4. Regionalnom forumu Unije za Mediteran koji se održava u Barseloni.\nCrnadak je tokom obraćanja istaknuo značaj Unije za Mediteran, kao jedinog foruma, pored Ujedinjenih nacija, koji dovodi za isti sto predstavnike Mediterana, Evropske unije, Izraela i Palestine i koji je dao veliki doprinos stabilnosti i razvoju za 11 godina postojanja.\nNaglasio je da su i dalje najvažnije sigurnosne teme u regionu pitanje migracija i borba protiv organiziranog kriminala.\nTakođe je istaknuo da je, nakon današnje prezentacije uticaja klimatskih promjena na Mediteran, očigledno da se pitanje globalnog zagrijavanja potcjenjuje i da će vlasti mediteranskih zemalja morati snažnije da se angažuju na rješavanju tog problema.\nMinistar Crnadak upoznao je učesnike s namjerom da BiH bude domaćin jednog od velikih događaja Unije za Mediteran 2020. godine, o čemu se već vode razgovori sa generalnim sekretarom Unije Naserom Kamelom.\nNa 4. Regionalnom forumu Unije za Mediteran učestvovalo je više od 30 ministara vanjskih poslova – saopćeno je iz MVPBiH.


CRNI MEDVED UBIO ŽENU: Izašla je u dvorište i nije se vratila\nIzvor: Večernje novosti, 05.Sep.2019, 02:00\nAmerički crni medved ubio je jednu ženu iz Minesote na ostrvu Red Pajn, u kanadskim vodama Američki crni medved ubio je jednu ženu iz Minesote na ostrvu Red Pajn, u kanadskim vodama. Stručnjaci navode da su takvi napadi izuzetno retki. Ketrin Svet-Miler (62) bila je kod svojih roditelja na Kišnom ostrvu kada je ubijena, saopštila je policija Ontarija.PROČITAJTE JOŠ - Šta raditi kada se u vašem dvorištu pobiju ogromni – medvedi (VIDEO) Policajac Džim Dejvis rekao >> Pročitaj celu vest na sajtu Večernje novosti << je da je Svet-Milerova izašla u nedelju uveče kada je čula da njena dva psa laju, ali se nikad nije vratila, prenosi Star tribjun. Dejvis nije u izjavi za AP mogao da kaže šta je uzrok napada. On je dodao da, iako vlasti obično reaguju na žalbe da medvedi preturaju po smeću, do sada nisu prijavljeni napadi na ljude.\nBlic: Izašla je u dvorište kada je čula da psi laju, UBIO JE CRNI MEDVED\nCrni medvjed ubio ženu na ostrvu\nVAŠINGTON - Američki crni medvjed ubio je jednu ženu iz Minesote na ostrvu Red Pajn, u kanadskim vodama.\nIzašla u dvorište i ubio je medved\nIzvor: Radio 021, 05.Sep.2019\nAmerički crni medved ubio je jednu ženu iz Minesote na ostrvu Red Pajn, u kanadskim vodama...Stručnjaci navode da su takvi napadi izuzetno retki...Ketrin Svet-Miler (62) bila je kod svojih roditelja na Kišnom ostrvu kada je ubijena, saopštila je policija Ontarija...Policajac Džim Dejvis rekao je...


Luka Jović više ne gaji nade da će ove sezone konačno zablistati u prestonici Španije, a najnovije vesti iz Madrida govore da bi ovih dana mogao da ostvari "transfer koji će mu promeniti život".\nTako bar javlja "As", koji bi, kao jedan od dva vodeća španska dnevna sportska lista (uz "Marku"), u svakom drugom slučaju "transferom života" nazvao nečiji dolazak u Real, ali ovoga puta - za našeg golgetera bi istinski "spas" bio odlazak u drugu sredinu.\nI to pravac u veliki Milan.\nNaime, kako ističu u "Asu", nakon što je sa nekoliko saigrača određen za "hlađenje" od strane trenera Zinedina Zidana, koji je po tom izvoru "mesta u startnoj postavi definitivno rezervisao za neke druge", srpski reprezentativac bi u danima koji su pred nama mogao da pređe u tabor italijanskog giganta, koji "vapi za adekvatnom, a ne previše skupom" zamenom za Zlatana Ibrahimovića.\n"Em je sjajni Šveđanin trenutno povređen, i tek krajem januara se očekuje da bi mogao opet da hara terenima u Italiji, em se približava 40. godini i preko je potrebno da ima adekvatnu zamenu".\nLuka Jović se u tu sliku uklapa savrešno.\n"As" javlja da su roso-neri, posle višemesečne zainteresovanosti da dovedu našeg špica, sada konkretizovali te namere, te da će ove nedelje sa Jovićevim menadžerom i upravom "kraljevića" pokušati da dogovore transfer.\n"To bi isprva trebalo da bude samo pozajmica, i to sa pravom prvenstva otkupa, ali kako to nije idealno rešenje za sam Real Madrid, koji prosto voli da posluje malo drugačije, ostaje da se čitava situacija razreši - verujemo, vrlo brzo", piše pomenuti list.\nLuka Jović je ove sezone odigrao samo pet mečeva za "kraljevski klub", ukupno nosio njegov dres 208 takmičarskih minuta, pa bi i za njega, i za Real, bilo bolje da se u nekoj drugoj sredini vrati golgeterskoj formi koju je pokazivao u Ajntrahtu, a na koju je podsetio nedavno u reprezentaciji Srbije (dao je tri gola i ostvario dve asistencije za 230 minuta na terenu).\nMilan bi, s druge strane, da zbog situacije u kakvoj odavno nije bio (vodi u borbi za titulu, uz obaranje nekih rekorda Serije A) "čim pre" reši pitanje zamene za Ibrahimovića, kako priveremene, a potom i trajnije. Zato ne bi trebalo da čudi ako se na proleće, u dvomeču roso-nerih sa prvakom Srbije u šesnaestini finala Lige Evrope - upravo Luka Jović nađe naspram svog nekadašnjeg kluba, FK Crvena zvezda, iz kog se i vinuo u evropske visine.\nJović vežba s prvim timom Reala i, sudeći po snimcima s današnjeg trenina - (konačno) uživa. Da li zbog toga što se oporavio od koronavirusa a onda i povrede mišića, ili što mu se "smeši" odlazak u Milan, ostaje da se vidi.


Žene i osobe sa invaliditetom najviše diskriminisani - Užicka Republika Press\nŽene i osobe sa invaliditetom najviše diskriminisani\nUoči 16. novembra Međunarodnog dana tolerancije Poverenica za zaštitu ravnopravnosti Brankica Janković izjavila je da su, prema zvaničnim podacima, u 2016. godini najviše bile diskriminisane žene i osobe sa invaliditetom.\nNajčešći primeri su slučajevi diskriminacije žena tržišta rada i u vezi s materinstvom, uglavnom nega deteta. Žena se po povratku sa porodiljskog bolovanja neretko degradira profesionalno, dobija i niže plaćeno mesto“, rekla je Jankovićeva RTS.\nOna je dodala da su izuzetno ugroženi bili i stariji sugrađani na polju ostvarivanja zdravstvene zaštite, dok su se mladi sa diskriminacijom suočavali na polju obrazovanja. Ona smatra da i u medijima često ima tekstova koji podstiču diskriminaciju žena i predrasude.\nJanković je navela da će na godišnjoj konferenciji kancelarija za rodnu ravnopravnost predstaviti zvanične podatke na osnovu preporuka koje su dali i da će po prvi put biti predstavljeni zvanični podaci o broju žena na javnim funkcijama – od lokalnih samouprava do vrtića.\nOna je ocenila da je Srbija u prošloj godini bila dobar primer tolerancije, navodeći odnos sa migrantima i to što se Parada ponosa godinama održava bez incidenata.\nNova generacija je potpuno oslobođena predrasuda. Ove godine sam razgovarala sa hiljadu dečaka i devojčica i oni uopšte nemaju problem sa tolerancijom, istakla je Jankovićeva.\nZa nju je ohrabrujuće i to što veliki broj muškaraca preuzima ulogu očeva. Treba to istaći da se ne stvara nerazumevanje i da ne stvaramo novi jaz među polovima, naglasila je poverenica za zaštitu ravnopravnosti.\nInače, Organizacija Ujedinjenih nacija za obrazovanje, nauku i kulturu (UNESCO) ustanovila je 16. novembar kao Međunarodni dan tolerancije 1995. godine To je dan koji nas podseća na poštovanje i uvažavanje drugačijih od nas. Tolerancija je prihvatanje bogatstva različitosti ideja i stavova, onih koji su druge nacije, vere, seksualnog opredeljenja, ili koji govore drugim jezikom. Poverenik za zaštitu ravnopravnosti Republike Srbije, obeležava Međunarodni dan tolerancije kao svoj dan.


Skupština TK usvojila Nacrt Budžeta TK za 2016. godinu\n10.12.2015. u 17:51 Broj citanja: 890\nNacrt Budžeta Tuzlanskog kantona bio je najzanimljivija tema na današnjoj sjednici Skupštine Tuzlanskog kantona. Osnovne karakteristike Budžeta za narednu godinu su da prihodi i primici, te finansiranje iz drugih izvora iznose oko 366,5 miliona KM dok su izdaci za jedan milion manji, 365 miliona. Razlika od jednog miliona planirana je u korist prihoda za pokriće deficita akumuliranog iz prethodnog perioda, kako je predviđeno Zakonom. U nacrtu Budžeta za 2016. godinu nema smanjenja plaća budžetskim korisnicima dok je topli obrok planiran u visini od 8 KM po izrađenom danu.\nNakon izlaganja ministra finansija uslijedila je rasprava poslanika. Poslanici se slažu da je situacija teška te da Budžet nema razvojnu komponentu i da je pitanje kada će je i imati s obzirom na prihode i odnos viših nivoa vlasti.\nVehid Osmanović (SDP) pohvalio je smanjenje sredstava za 10 % političkim strankama te ukazao da prihodovna strana nema ni jedan ohrabrujući element. Kritikovao je instrukcije Vlade FBiH, ukazao na činjenicu da Sarajevski kanton ima manje stanovnika od Tuzlanskog kantona pa nam još "kradu pare". Smatra da je potreban veći angažman po pitanju izjednačavanja položaja kantona.\nLejla Didik Sarajlić (DF) kritički se osvrnula na Vladu TK i rekla da ništa nije onako kako je premijer najvljivao. Ukazala je na smanjenje nekih socijalnih davanja i povećanje za RTV TK koju smatra "privatnim glasilom Vlade TK".\nFuad Imamović (Stranka za BiH) naglasio je da je sedam dana, koliko je predviđeno za javnu raspravu, premalo vremena za kvalitetno sprovođenje, te da do usvajanja Budžeta ne bi bilo loše donijeti odluku o privremenom finansiranju u cilju izrade što kvalitetnijeg Budžeta. Kazao je da je Budžet rađen naopako jer se prvo rade rashodi pa prihodi što ne garantuje stabilnost Budžeta. Također je, kao još neki poslanici, ukazao na razliku plana i izvršenja od oko 50 miliona KM, te je, s obzirom da se Kanton ne može više zaduživati, izrazio bojazan da se budžetskim korisnicima 12 plata (iduće godine) neće moći ni isplatiti.\nAsim Hasić (Stranka za BiH) kazao je da ova Vlada ima i dobrih strana, naveo je da na ulicama nema radnika koji protestuju, da su se za njih tražila kakva takva rješenja, i da se nada da će za preostale tri godine mandata biti još bolje.\nNakon izlaganja poslanika premijer Tuzlanskog kantona, Bego Gutić, odgovorio je na postavljena pitanja naglašavajući da je ovo prva godina u zadnjih sedam, u kojoj je deficit smanjen. Posebno je istaknuo problem favorizovanja drugih kantona koji po više osnova dobijaju sredstva iz Budžeta FBiH za razliku od Tuzlanskog kantona koji ne dobija ništa ni po jednom osnovu. S tim u vezi premijer je najavio sastanak sa poslanicima u Federaciji s ciljem da utiču na pozicioniranje Tuzlanskog kantona u federalnom Budžetu. Premijer je u nastavku objasnio da za pravilno razumijevanje Budžeta treba znati njegovu strukturu, da 80% dolazi od poreza, što znači da Vlada može direktno da utiče na prihodovnu stranu samo kroz parafiskalne takse i indirektno kroz stvaranje povoljnijeg ambijanta za privredu. Takođe je naglasio da Nacrtom nije predviđeno smanjene plate budžetskim korisnicima.\nS obzirom da su mnogi ukazali na povećanje davanja za RTV TK premijer je rekao:\n- Kantonala TV je još jedan problem koji je ova Vlada naslijedila. Ova Skupština je osnivačka, i trebate reći je li nam ova TV treba ili ne, i to recite onim ljudima koji su tamo zaposleni. Ja mislim da treba, mislim da se problem deficita od 2 miliona KM, koliko imamo tamo, može rješiti, ovih 400.000 KM je direktna pomoć ali zadužili smo i organe upravljanja televizije da povećaju svoje prihode. Oni su oko 600.000 a mogu puno više, imaju kapaciteta.\nPo okončanju rasprave Nacrt Budžeta je usvojen te upućen u dalju proceduru.


Press Online :: Društvo :: Nadali smo se UKIDANJU ROMINGA, dobili smo POJEFTINJENJE: Evo koliko bi sada trebalo da košta minut razgovora u EU\nLiberalizacija rominga između Srbije i Evropske unije mogla bi da počne uskoro. Kako saznaje "Blic", cena bi trebalo da bude 76 centi za minut.\nZvanične informacije kažu da je ukidanje rominga izvesno, ali ne toliko skoro koliko smo očekivali. Međutim, kako je "Blic" saznao, na marginama samita u Sofiji koji je održan prethodne nedelje, do naših građana uskoro bi mogle da dođu dobre vesti.\n- Najavljeno je da bi liberalizacija rominga trebalo da se dogodi u narednim mesecima. Očekuje se da bi cena već za šest meseci do godinu dana mogla biti 76 centi po minutu – rečeno je na jednom od sastanaka učesnika samita iza zatvorenih vrata.\nKako smo još saznali, Evropska komisija bi vršila monitoring nad primenom u prve dve godine. Na taj način vršio bi se pritisak na operatere da primenjuju tu cenu, budući da će oni pokušati da prolongiraju primenu nove tarife dokle god budu mogli. Kako saznajemo, ovo je iza zatvorenih vrata najavila tokom jednog razgovora Marija Gabrijel, evropska komesarka za digitalnu agendu. Evropska komisija već razgovora se pojedinim mobilnim operaterima i proverava njihove mogućnosti za primenu nove cene.\nOvo bi bio početak liberalizacije rominga između Srbije i EU, a cene će se kasnije kretati isključivo u skladu sa tržištem.\nOvo bi bio veliki uspeh, jer bi to značilo da bi naši građani i pre ulaska Srbije u EU uživali u pogodnostima koje imaju svi građani Evropske unije. To bi pojeftinilo komunikaciju između građana Srbije i naše dijaspore u Evropi, koja je brojna. Samo u Beču ima 75.964 naših građana prema podacima iz Godišnjeg statističkog izveštaja grada Beča za 2017. Za poslovni svet je ovo velika olakšica. A to je svakako značajno i za sve naše građane kada službeno putuju u zemlje EU ili kada idu na odmor, na primer u Grčku, Španiju ili Hrvatsku.\nU kabinetu predsednice Vlade nam je rečeno da bi ovo bio idealan scenario i da nadležne institucije rade na tome da se izbore da naši građani što pre dobiju jeftinije usluge rominga. O cenama rominga jeste bilo reči na samitu u Sofiji i to svakako jeste jedna od stvari na kojima se već uveliko radi.\nPotpisanom izjavom na samitu u Sofiji o romingu, koji se odnosi na ceo Zapadni Balkan, Srbiji su otvorena vrata jeftinog telefoniranja, ali će njegovo ukidanje trajati, izjavio je pre dva dana ministar telekomunikacija Rasim Ljajić.\nSrbija je pre tri godine potpisala sa BiH, Crnom Gorom i Makedonijom sporazum o snižavanju cena, a sada EU želi da se to odnosi na ceo region Zapadnog Balkana. Druga stavka se tiče ukidanja rominga za Zapadni Balkan kada naši građani putuju u zemlje EU.\n- Ja sam govorio da je zemljama EU trebalo 10 godina da se dogovore sa telekomunikacionim operaterima o ukidanju rominga u zemljama Unije, a zamislite sad da ta direktiva treba da važi za zemlje koje su u postupku pristupanja - istakao je Ljajić.\nPada i cena mobilnog interneta\nEvropski komesar Marija Gabrijel izjavila je da će mobilni podaci u romingu pojeftiniti od narednog leta za građane EU i zemlje Zapadnog Balkana, i koštaće 70 evrocenti za megabajt.\n- Od 1. avgusta 2018. operateri su preuzeli obavezu da ponude paket u kome će cene megabajta biti i nekoliko puta niže od sadašnjih. Naš cilj je da jula 2019. godine zajednička cena za sve zemlje bude 70 centi po megabajtu, da bi 2020. pala na 45 evrocenti, a do 2021. godine na 20 evrocenti - rekla je Gabrijel.


KAKO JE SVE POČELO: PRIJE PET GODINA NA ILIDŽI NAPADNUT DŽENAN MEMIĆ | Hayat.ba\nKAKO JE SVE POČELO: PRIJE PET GODINA NA ILIDŽI NAPADNUT DŽENAN MEMIĆ\nMladiću Dženanu Memiću, na današnji dan prije pet godina nanesene su smrtonosne povrede u Velikoj Aleji na Ilidži, zbog kojih je nekoliko dana poslije preminuo.\nPorodica za to vrijeme pokušava dokazati da je Dženan ubijen, a njegova tadašnja djevojka Alisa Mutap, koja je jedini svjedok dešavanja, brani se tvrdeći kako ima amneziju.\nS druge strane, Tužilaštvo Kantona Sarajevo ne odustaje od optužbe za saobraćajnu nesreću. Na ovom predmetu rad nastavlja Tužilaštvo BiH, a u narednih 30 dana, koliko će trajati pritvor Hasanu Dupovcu i Zijadu Mutapu, plan je saslušanje svjedoka, vještaka, te proširenje istrage.\nHronologiju slučaja pripremio Haris Silajdžić.


Naslovna / Čuvari zdravlja / Zašto je dobro da i muškarci plaču?\nSuze koje su izazvane emocijama imaju posebne zdravstvene benefite za ljude, kaže dr Utman Mubašir, lekar i predavač na Univerzitetu u Ilorinu. Njegova predavanja o emocionalnim suzama izazivaju veliko interesovanje među studentima, ali i njegovim kolegama\nOsim što štite oči, uklanjaju iritirajuće agense, smanjuju hormon stresa, sadrže antitela koja se bore protiv patogenih mikroorganizama, kaže dr Mubašir – one mogu da doprinesu da se ljudi osećaju bolje.\nPrema njegovim rečima, refleksne suze sadrže 98 odsto vode, dok se u emocionalnim suzama nalaze i hormoni stresa koji se izlučuju iz organizma putem plača. Sa emocionalnim suzama izbacuju se ovi hormoni, kao i drugi toksini koji se akumuliraju tokom stresa. Plač takođe stimuliše i proizvodnju endorfina – našeg prirodnog ubicu bolova i hormona koji nam pomaže da se dobro osećamo.\nPlač čini da se osećamo bolje, čak i kada problem i dalje postoji.\nPored fizičke detoksikaciju, emocionalne suze leče i srce, kaže dr Mubašir, koji savetuje ljude, posebno muškarce koji su skloni da zadržavaju suze, da to nikako ne rade, jer to može da izazove stres, da ga pojača i utiče na mnoge druge probleme.\nŽivimo u društvu gde se plakanje smatra slabošću, a naročito moćni muškarci ne plaču. Ali, nova svest nam poručuje da su snažni čovek i žena oni koji imaju snage i samosvest za plakanje, kaže lekar.\nPlakanje pomaže i da se otpusti tuga i lakše podnese gubitak, tako da možemo živeti otvorenog srca.\ndr Utman Mubašir emocija endorfin hormon stresa muškarci muske suze\t2017-02-02


Tag / Sokobanja / Vesti online\nČlanovi Srpskog kulturnog društva iz Dibendorfa, naročito fudbalske ekipe ovog društva su devetu godinu zaredom dočekali goste, fudbalere iz Sokobanje i Niša. Ovo je susret prijatelja koji vole...\nPomozimo da porodica Nikolić dobije novi dom\nI stranci bi da žive ispod Rtnja\nVrmdža je verovatno jedino selo u Srbiji u kome raste broj meštana. U poslednjih desetak godina u ovom selu, sa koga pogled puca na misterioznu planinu Rtanj, kupljeno je 34 kuća i placeva. Novih...\nLečilišta starija od države\nU doba između dva svetska rata, banje u Srbiji su nastavile da se osavremenjuju. Među domaćom elitom su bile toliko popularne da su se brzo napunile privatnim vilama i letnjikovcima. Mnoge takva...\nSvetski lekari i farmaceuti zainteresovani za naše lekovito bilje\nIako je Sokobanja, okružena planinom Ozren, nadaleko čuvena po svojim lekovitim svojstvima u prevenciji bolesti disajnih organa, sve je više mladih koji svoju budućnost vide u sakupljanju...\nMuškarac ubio ženu pa sebe na planini Rtanj\nSokobanja za srpske Kineze raj za dušu i telo\nLude majke ubijaju decu\nIvana Majstorović (36) iz Sokobanje samo je jedna u nizu majki koja je ubila svoje dete. Ceo region šokirala je vest da je obesila svoju ćerku Nataliju (8), a nakon čega je presudila sebi.\nZadavila dete iz osvete mužu\nDva dana posle nezapamćene porodične tragedije u Sokobanji, u ovom turističkom mestu i dalje vlada velika neverica. Niko još uvek ne ume da objasni iz kojih se razloga Ivana Majstorović (35)...\nStravična tragedija u Sokobanji: Kablom zadavila ćerku, pa se obesila\nIvana Majstorović (35), iz Sokobanje i njena osmogodišnja ćerkica Natalija u noći između utorka i srede pronađene su mrtve u porodičnoj kući, saopštila je policiji u Sokobanji.\nTragedija u Sokobanji: Obesila dete, pa sebe\nU Sokobanji se dogodila tragedija, kada je ženska osoba obesila osmogodišnje dete, a potom i sebi presudila vešanjem, prenosi RTS.


Za tri meseca 20.000 poseta na sajtu „Palanačkih“ i 150.000 pročitanih stranica: HVALA VERNIM ČITAOCIMA – Palanačke novine\nTokom noći između četvrtka i petka na sajtu „Palanačkih“ (www.palanacke.com), odnosno na našem dnevnom ON LINE izdanju, „Palanačkoj hronici“, zabeležen je i 20.000-ti posetilac.\nNaši čitaoci pročitali su oko 150.000 stranica!\nImajući u vidu da je ovoliki broj posetilaca evidentiran za samo tri meseca postojanja „Palanačke hronike“, redakcija izražava ogromno zadovoljstvo i zahvalnost vernim čitaocima, iz svih krajeva sveta, a posebno sugrađanima, kojih je, naravno, najviše, koji na taj način pokazuju da nam veruju i podržavaju naš rad.\nTrudićemo se i ubuduće da imamo objektivan pristup svim društvenim i političkim događajima, da promovišemo obrazovanje, kulturu, sport i prave društvene vrednosti.\nPrevious story Radni doručak u Privrednom sudu u Požarevcu sa direktorima i urednicima medija iz Braničevskog i Podunavskog okruga


TotalCar.rs » Špijunske fotke: Audi A6 (2012)\nPojavile su se špijunske fotke novog Audija A6, bez kamuflaže, tako da se sasvim lepo vidi njegov osvežen izgled. Jedina sitnica koja nedostaje da bi bio kompletan je diskretan S6 natpis na automobilu.\nSpoljašnjost novog S6 modela odlikuje se prednjim delom sportskog izgleda, aerodinamičnim bočnim ivicama i izduvnim sistemom sa četiri izduvne cevi. Automobil bi takođe trebao da ima i redizajniranu rešetku hladnjaka kakvu imaju sve sportske verzija ovog proizvođača. Unutrašnjost je opremljena mnogim delovima od karbonskih vlakana koji se nalaze na centralnoj konzoli i instrument tabli.\nNovi S6 sa takođe novim 4.0 TSFI V8 motorom će svoju premijeru imati na Salonu automobila u Frankfurtu ovog septembra, mada postoji mogućnost da to bude i početkom iduće godine u Detroitu, obzirom da je predodređen za 2013. modelsku godinu.


Sikimić: Nova radna mesta u Agenciji potvrda rešenosti države u borbi protiv korupcije - Društvo - Dnevni list Danas\nPočetna » Društvo » Sikimić: Nova radna mesta u Agenciji potvrda rešenosti države u borbi protiv korupcije\nDirektor Agencije za borbu protiv korupcije Dragan Sikimić ocenio je danas da je odluka nadležnog odbora Skupštine Srbije da odobri toj agenciji 49 novih radnih mesta, „direktna potvrda rešenosti države u borbi protiv korupcije“.\n3Piše: Beta 25. aprila 2019. 18.33 Izmenjeno: 29. aprila 2019. 04.03\nNavodeći da Agencija za borbu protiv korupcije trenutno ima 81 zaposlenog što kako je rekao, predstavlja popunjenost od oko 50 odsto po usvojenoj sistematizaciji, Sikimić je kazao da „sa novim ljudima, Agencija može obećati da će biti još efikasnija u svom radu“.\n„Jačanje ljudskih kapaciteta Agencije za borbu protiv korupcije je i obaveza Srbije koja proizilazi iz ključnih dokumenata u procesu evropskih integracija, a prihvaćena je i usvajanjem Akcionog plana za poglavlje 23“, naveo je Sikimić a prenela Agencija za borbu protiv korupcije.\nagencija za borbu protiv korupcije, dragan sikimic, nova radna mesta\n25. aprila 2019. u 18.40\nSuper. Sve je jasno. Hajde da zaposlimo još ljudi jer tako nalaže poglavlje 23. Pa da ih ima 1000 ne bi završili ništa koliko je država korumpirana\n26. aprila 2019. u 20.21\nOcigledno da je Agencija po meri vlasti, sto se ne moze reci za vladin Savet,koji je osnovan po zelji Djindjica,to mu je bila jedan od boljih odluka.\nNadam se da će ovaj put Agencija za borbu protiv korupcije sa novim direktorom Draganom Sikimićem, odraditi odabir za obuku posmatrača izborne kampanje regularno i bez nameštanja te prekinuti staru koruptivnu praksu nepotizma. Čudno je da je javni poziv ponovljen 1.4. 2019. godine zbog malo prijavljenih po prvom javnom pozivu.


Ovako je Bajern rekao hvala svojim navijačima - Sportske.net\nOvako je Bajern rekao hvala svojim navijačima\nFudbaleri Bajerna iz Minhena oprostili su se od svojih navijača uoči duela sa Frajburgom a vizuelni spektakl pred poslednju utakmicu na "Alijanc Areni" u 2014. godini pokazao je zašto se klub iz bavarske prestonice naziva gigantom.\nMemfis Depaj - Povod za 'rat titana'Tomas Miler - Vođa navijača!Gvardiola NIJE zadovoljan?!Brazilci ili Portugalci? Ma, Nemcima je svejedno!Tomas Miler ušao u istoriju!\nNe morate da budete ljubitelj nemačke Bundeslige ili da je stavljate ispred engleskog i španskog šampionata, da bi Nemcima odali priznanje u jednom, a to je činjenica da u svakom trenutku imaju čime da vas fasciniraju.\nBajern je u jesenjem delu tekuće sezone nastavio svoju dominaciju pa nekima i nije posebno interesantno da gledaju kako "Mašinerija" melje rivale i hita ka novoj tituli ali je uoči duela sa Frajburgom imalo šta da se vidi.\nVizuelni spektakl koji je klub priredio na oproštaju od domaće publike u godini na izmaku ostavlja jak utisak na svakoga i to je nešto što Nemce razlikuje u odnosu na ostale fudbalske sile.\nSpektakularna igra laserskim snopovima poslužila je klubu iz Minhena da se zahvali navijačima na podršci koju su pružali ekipi tokom 2014. godine u kojoj su osvojeni trofeji u Bundesligi i nemačkom Kupu.


Maja Miljković: Očekujemo podršku publike protiv Turske - SPORTSKI ŽURNAL\nMaja Miljković: Očekujemo podršku publike protiv Turske\nUtakmica između Srbije i Turske igra se u četvrtak 14. novembra od 17 sati, a ulaznice za ovaj meč po ceni od 300 i 500 dinara već su u podaji\n- Radujem se svakom novom okupljanju reprezentacije. Ispred nas su dva važna takmičenja – kvalifikacije za Evropsko prvenstvo 2021 i kvalifikacije za Olimpijske igre u februaru. Sve reprezentativke sa nestrpljenjem očekuju nastup pred domaćom publikom protiv Turske. U pitanju je dosta kvalitetan tim i toj utakmici moramo da pristupimo sa najvećom mogućom energijom i motivacijom - rekla je Miljković za sajt KSS.\n- Nadam se da će tribine hale na Novom Beogradu biti ispunjene do poslednjeg mesta. Verujem da će naši navijači prepoznati značaj utakmice protiv Turske i da će svojim prisustvom i podrškom pomoći nam da na pravi način započnemo kvalifikacije za EP - rekla je Miljković.\n- O reprezentaciji Albanije u ovom trenutku nemamo previše informacija i o toj utakmici ćemo razmišljati posle duela protiv Turske. Očekujem da oba duela odigramo agresivno i sa maksimalnom koncentracijom u našem prepoznatljivom stilu i da prvi kvalifikacioni prozor završimo sa dve pobede - zaključila je Miljković.\neh · 10 novembar, 2019 16:24\nDa igrate za nekog od Blizanaca odmah bi bila krcata Arena, za reprezentaciju retko ko dodje. Za polufinale evropskog protiv Spanije bilo svega 7 hiljada ljudi u Areni, jedva trecina.


Izvor: Radio 021, 30.Maj.2020, 08:48\nSavet bezbednosti je neformalno razgovarao o Hongkongu na zatvorenom, virtuelnom sastanku, pošto se Kina usprotivila pozivu SAD od srede za otvorenom i formalnom sednicom Saveta bezbednosti UN, navodeći >> Pročitaj celu vest na sajtu Radio 021 << da to nije pitanje međunarodnog mira i bezbednosti.\nAmerička ambasadorka Keli Kraft je upitala da li će svet stati u odbranu ljudskih prava i dostojanstvenog života koji su stanovnici Hongkonga uživali i zasluživali ili će se dozvoliti kineskoj Komunističkoj partiji da prekrši međunarodni zakon i sprovodi svoju volju nad narodom Hongkonga.\nKineski parlament je u četvrtak potvrdio odluku da se nastavi sa zakondavnom aktivnošću, koje demokratski aktivisti, diplomate, ali i poslovni svet vide kao\nugrožavanje polu-autonomnog statusa koji Hongkong ima kao međunarodni finansijski centar.\nOvaj zakon rizikuje da umanji slobode koje je Kina preuzela da se pridržava kao dela međunarodnog prava, rekao je britanski ambasador Džonatan Alen i dodao da postoji zabrinutost da će to pogoršati postojeće duboke podele u Hongkongu.\nZamenik ruskog ambasadora pri UN Dmitrij Polijanski upitao je, u objavi na tviteru posle debate, zašto SAD uskraćuju Kini pravo da uspostavi red i mir u Hongkongu, dok brutalno guši proteste kod kuće.\nKineski ambasador pri UN Džang Jun saopštio je, posle sastanka, da bi SAD i Velika Britanija trebalo da gledaju svoja posla, dodajući: "Svaki pokušaj korišćenja Hongkonga da bi se mešalo u unutrašnja pitanja Kine je osuđen na promašaj".\nDanas: Kineski ambasador u UN: Pokušaj mešanja u pitanja Kine osuđen na neuspeh\nRadio Slobodna Evropa: Kineski ambasador u UN: Neosnovane optužbe u vezi Hong Konga\nB92: "Svaki pokušaj upotrebe Hongkoga za mešanje - osuđen na neuspeh"\nRadio Televizija Vojvodine: SAD i Britanija o Hongkongu, kritike iz Rusije i Kine


Džaferović o Vulinovoj izjavi o srpskom svetu\nTanjug 20. jula 2021. 16:56\nSARAJEVO – Bošnjački član Predsedništva BiH Šefik Džaferović, koji je danas prisustvao ispraćaju 12 žrtava koje su, kako se navodi, ubijene 1992. u Prijedoru, izjavio je, reagujući na izjavu ministra Aleksandra Vulina o srpskom svetu da su „zagovornici te nakaradne fašistoidne ideje mnogo slabiji, a BiH mnogo jača“.\nDžaferović je kazao da ne zna da li je uopšte primereno reagovati na izjave ministra za kojeg je rekao da je „takav kakav jeste“.\n„Neću se nervirati, nije zaslužio da to komentarišem, ali govoriću o pojavi ‘srpski svet’. Sve to podseća na 90-e godine i posledice zbog kojih smo ovde. Svi kreatori te velikodržavne politike treba da imaju na umu dve stvari kada je BiH u pitanju“, rekao je Džaferović i dodao:\n„Prvo moraju pogledati kako su završili oni koji su zagovarali te politike, završili su u Hagu i na smetlištu istorije. I još nešto vrlo važno, dobro moraju da znaju da mi više nikada nećemo biti iznenađeni i zatečeni. Zagovornici te nakaradne fašistoidne ideje su mnogo slabiji, a Bosna i Hercegovina je mnogo jača. Polomili su zube 1992. godine i neka se ne igraju sa BiH“, naveo je Džaferović.\nTvrdi da je sve ono što se dogodilo na području Krajine i Prijedora imalo „elemente genocida, ali da poštuju odluke Haškog suda“.\n„Istinu ćemo prenositi generacijama, nikada nećemo zaboraviti šta se dogodilo jer ako zaboravimo preti opasnost da se zlo ponovi. Kada se sagleda monstruoznost zločina i elementi koji su počinjeni ovde 1992. godine, iako je Haški tribunal ovo nazvao samo zločinom protiv čovečnosti, ja mislim da ovo sve ima elemente genocida“, kazao je Džaferović, prene je sarajevski portal Klix.\nDodao je da treba nastaviti borbu za istinu i pravdu, kao i da je prioritet, kako je kazao, „pronaći još 600 nestalih, da se dostojanstveno ukopaju i da se traga za onima koji su na bilo koji način učestvovali u ovom zločinu“.


Tanjug 7. decembra 2021. 11:03\nFRANKFURT – Evropska centralna banka (ECB) planira da redizajnira novčanice evra do 2024. godine, pri čemu će sprovesti anketu među evropskim građanima od koje očekuje da će dovesti do konačne odluke o budućem izgledu banknota.\nProces redizajniranja započeće formiranjem fokus grupa, čiji je zadatak da prikupe mišljenja ljudi širom evrozone o mogućim lajtmotivima na budućim evro novčanicama, objavljeno je na zvaničnoj internet styraninci ECB-a.\nTa grupa, koju će činiti po jedan stručnjak iz svake zemlje-članice evrozone, dostaviće Upravnom savetu ECB listu svojih predloga motiva za nove bankonote.\nECB je već imenovala članove te savetodavne grupe na osnovu predloga nacionalnih centralnih banaka evrozone, koji dolaze iz različitih oblasti kao što su istorija, prirodne i društvene nauke, vizuelna umetnost i tehnologija.\nDizajn postojećih novčanica evra temelji se na istorijskim „epohama i stilovima“, koje simbolušu prozori, vrata i mostovi.\nNakon predloga savetodavne grupe, ECB će pozvati javnost da glasa o motivima koji su ušli u uži izbor, raspisaće konkurs za dizajn novih novčanica, posle čega će ponovo biti konsultovana javnost, kako bi Upravni savet foneo konačnu odluku.\nNajnovija studija o platnim navikama potrošača u evrozoni (SPACE) pokazala je da je gotovina ostala najpopularnije sredstvo plaćanja u maloprodaji u 2019. godini. Uprkos povećanju bezgotovinskog načina plaćanja tokom pandemije, nastavljen je i rast potražnje za gotovinom, što je posledica činjenice da se gotov novac percepira kao „čuvar“ vrednosti.


Rabljeni Ravo 580 stroji za metenje oglasi na prodaju - Hrvatska - Mascus Hrvatska\nRabljeni Ravo 580 stroji za metenje\nRavo 580 Sweeper Kehr Veegmachine Euro 4 BY 2008\n2008 6.975 h\nOvdje je kompletna lista polovnih Ravo 580, 580STH stroji za metenje za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ravo 580, 580STH stroji za metenje koji su Vam zanimljive, uz korišćenje opcija koje se nalaze iznad. Ako zelite da promjenite pretragu, vratite se na vrh strane i koristite opciju “nova pretraga”.\nIzaberite brend, model, cijenu i/ili lokaciju da vidite dostupne mašine u kategoriji Ravo 580, 580STH stroji za metenje.\nMascus je najveće trzište na internet za kupoprodaju polovnih mašina u kategoriji Ravo 580, 580STH stroji za metenje i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Rover na Marsu došao do saznanja koje bi moglo sve da promeni - Sputnjik Srbija\n23:06 09 Avgust 2020\n10:58 07.09.2017 (osveženo 16:16 07.09.2017) Preuzmite kraći link\nPitanje da je život na Marsu moguć postavlja se već decenijama, a nakon pronalaska tečne vode na Crvenoj planeti, ta tema je postala učestalija.\nRobotsko vozilo NASA „Kjuriositi“ donelo je nova saznanja koja su još više zaintrigirala naučnike i javnost, prenosi B 92.\nIstraživači navode da je rover otkrio element bor u krateru Gejl, koji je star 3,8 milijardi godina. U pitanju je element koji može da utiče na nastanak RNK, a samim tim i na sintezu DNK.\nMesto na kome je bor otkriven ukazuje na nekadašnje postojanje podzemnih voda, pa tim istraživača smatra da postoji mogućnost da su vode u tom krateru imale uslova za nastanak života.\n„Kako boraks ima bitnu ulogu u nastajanju RNK, pronalaženje bora na Marsu stvara mogućnost za postojanje života na toj planeti“, naveo je vođa studije Patrik Gesda u objavljenom saopštenju, piše „Gizmodo“.\n„Bez RNK život nije moguć. Prisustvo bora nam govori da bi, ukoliko na Marsu ima organskih sastojaka, mogle da se dese hemijske reakcije koje dovode do stvaranja RNK.“\nAko je bilo znakova života na Marsu rover „Kjuriositi“ bi specijalnim kamerama mogao da ih istraži.\nMars, istraživanje, svet


Ustav (ne)će uticati na sudbinu Kosova - Wikivijesti\nUstav (ne)će uticati na sudbinu Kosova\nStatus: Završen 22:29, 30. oktobar 2006. (UTC)\nBeograd (Srbija), 30. oktobar 2006. – Za potvrđivanje novog Ustava Srbije glasalo je 52,31 odsto od ukupnog broja birača, pokazuju preliminarni rezultati Republičke izborne komisije objavljeni u ponedjeljak. Američka štampa prenosi vijest da je Srbija dobila novi Ustav koji određuje Kosovo kao dio Srbije. Napominje se, međutim, da će o sudbini Kosova odlučivati UN. Donošenje novog Ustava Srbije teško da će uticati na sudbinu Kosova, ocenjuje u ponedeljak i moskovska štampa.\n2 Pogled svijeta\nPredsednik Skupštine Srbije Predrag Marković najavio je da će, ukoliko referendum uspje, sjednica Skupćine na kojoj će Ustav biti proglašen biti održana već u nedjelju, 5. novembra.\nKosovski Srbi su najbrojnije izašli na referendum o Ustavu, albanska strana ocjenjuje da uspjeh referenduma neće imati nikakvog uticaja na tok procesa utvrđivanja statusa Kosova, javlja novinar Radija Slobodna Evropa Gëzim BAXHAKU.\nPolitičari koji su bili protiv referenduma o Ustavu optužuju vlasti da su Ustav nametnule.\nPredsjednik Skupćine Vojvodine Bojan Kostreš optužio je stranke koje su se zalagale za usvajanje novog Ustava da su "na silu nametnule" Ustav građanima:\n"Plašim se da takav tip nametanja Ustava na silu, prvo kroz donošenje Ustava bez javne rasprave u Skupštini Srbije, a sada i kroz nasilno donošenje Ustava na referendumu, govori o ozbiljnoj ugroženosti demokratskih procesa u Srbiji."\nKostreš je Agenciji Beta rekao da će građani Srbije "morati da ustanu u odbranu demokratije i demokratskih procesa".\nIstovremeno, predsednik Izvršnog veća Vojvodine Bojan Pajtić izrazio je zadovoljstvo uspehom referenduma o novom Ustavu Srbije i ocenio da taj akt Vojvodini donosi znatno veća finansijska sredstva.\nAmerička štampa prenosi vijest da je Srbija dobila novi Ustav koji određuje Kosovo kao dio Srbije. Napominje se, međutim, da će o sudbini Kosova odlučivati UN, a ne Srbija.\nDnevnik "Njujork tajms" danas piše da je odredba srpskog Ustava koja proglašava Kosovo za "sastavni deo Srbije", samo "simbolična deklaracija" jer sudbina pokrajine leži u rukama Saveta bezbednosti UN, koji će verovatno glasati za nezavisnost. List navodi i da "kritičari Ustava kažu da dokument neće dovoljno unaprediti zemlju ka punoj demokratiji".\nSlobodna Evropa: „Ustav (ne)će uticati na sudbinu Kosova“ (30. oktobar 2006)\nPreuzeto iz "https://bs.wikinews.org/w/index.php?title=Ustav_(ne)će_uticati_na_sudbinu_Kosova&oldid=22567"\nOva stranica je posljednji put izmijenjena na datum 1 decembar 2018 u 15:49.


"BOG NA NEBU, RAMUŠ NA ZEMLJI"\n2007-10-02 HAG/DEN HAAG\nZymer Hasanaj, svjedok na suđenju Ramushu Haradinaju, Idrizu Balaju i Lahiju Brahimaju\nU izjavi istražiteljima tužilaštva Zimer/Zymer Hasanaj, bivši pripadnik OVK iz sela Vranovac u Baranskoj dolini, je naveo da je Ramuš Haradinaj imao veliki autoritet u oblasti Dukađin i da se govorilo "Bog na nebu, Ramuš na zemlji". Iako je tvrdio da stoji iza svega što je potpisao, stavove iz izjave je nastojao da predstavi u drugačijem svetlu nego u razgovoru sa istražiteljima.\nTako je tvrdio da je on u proleće 1998. godine smislio pomenutu krilaticu, ali ne zato da bi ukazao na Haradinajevu komandnu ulogu, već da bi mu iskazao poštovanje zbog otpora srpskoj policiji. "Bio nam je dobar tada, dobar je i sada, ljudi ga vole", pojasnio je Hasanaj svoje navode.\nU izjavi je takođe rekao da je Haradinaj na sastancima sa lokalnim komandantima OVK uvek sedeo "iznad svih", na čelu stola. Danas, međutim, pojašnjava da ni to ne ukazuje na njegovu komandnu ulogu. Haradinaj je, kaže, sedeo na počasnom mestu, jer po albanskim običajima onaj ko dolazi iz drugog sela "ima prioritet u redosledu sedenja".\nSuprotno navodima iz prethodne izjave istražiteljima, svedok je danas rekao da je Din Krasnići/Krasniqi izabran za komandanta OVK Baranske doline "voljom naroda", a ne Ramuša Haradinaja. Kada ga je tužilac podsetio da je u izjavi rekao da su predstavnici sela išli u Glođane da od Haradinaja traže saglasnost za Krasnićijevo imenovanje, Hasanaj je to potvrdio, dodavši da ne zna kakav je bio ishod tih razgovora.\nSuđenje Ramušu Haradinaju, Idrizu Balaju i Lahiju Brahimaju se nastavlja sutra.


Efes je na dva minuta do kraja uspeo da stigne do izjednačenja (70:70) nakon nove trojke raspoloženog Saše Vujačića, ali je serijom od 6:0 izraelski šampion praktično rešio meč i pobedio rezultatom 79:72.\nDžordan Farmar se posebno istakao kod gostiju sa 18 koševa, šest asistencija, pet skokova i dve ukradene lopte, a podršku mu je pružio i Dejvid Blu sa 15 poena. Kod domaćina Saša Vujačić je ubacio 21 poen, Stanko Barać 17, dok se Duško Savanović nije upisao u strelce, ali je pružio "rodmanovsku" partiju uz sedam skokova i tri asistencije.\nMilano je i pored lošeg starta u Belgiji protiv Šarlroe na kraju pobedio 81:76 i sada ima po dve pobede i poraza, kao i Efes, Partizan i Real.\nAntonis Focis je sa 19 poena predvodio goste do, nimalo lakog trijumfa.\nCSKA je u Grupi B u vrlo neizvesnoj završnici meča u Atini sa Panatinaikosom na kraju izborila produžetke pošto se duel završio rezultatom 71:71.\nU produžetku su se istakli Krstić, Hrijapa i Šiškauskas koji su zaustavili tim Željka Obradovića pobedivši 78:76.\nRamunas Šiškauskas je sa 14 poena bio najefikasniji pojedinac, dok je Nenad Krstić za 25 minuta upisao 13 uz sjajnih 11 skokova!\nMiloš Teodosić je bio manje raspoložen za poene pošto je za 23 minuta dodao samo tri. U poraženoj ekipi se istakao Kostas Kajmakoglu sa 13 poena.\nAleksandar Trifunović je uspeo da izbori prvenac u novom klubu pošto je vodio košarkaše Žalgirisa do prve pobede u dosadašnjem toku Evrolige pošto su u četvrtom kolu savladali Bamberg rezultatom 81:70 (28:21, 18:22, 14:10, 21:17). U jednom od derbija Makabi je odneo bodove iz Turske gde je savladao Efes u veoma zanimljivom meču.\nIako je Bamberg sjajno startovao i poveo sa 11:4, domaćin se brzo probudio i sam krenuo da stiče prednost (28:21), koju su Nemci do poluvremena prepolovili - 46:43.\nRezultatski egal nastavio se i u drugom poluvremenu, sve do šest minuta pre kraja (64:62) kada je Žalgiris ponovo otišao na "+6", a Nemci pokušali da se trojkama vrate u igru, što se ispostavilo kao pogrešan potez jer su ih domaćini kaznili sa dvocifrenom pobedom - 81:70.\nSjajan je bio Soni Vims koji je ubacio 22 poena, a odličnu partiju pružio je i Milovan Raković - 12 poena, šest skokova i jedna asistencija. Kod gostiju najefikasniji je bio Predrag Šuput sa 19 koševa, dve asistencije i pet skokova.\nBarselona je lakše nego što se očekivalo savladala Montepaski sa 92:75 u derbiju Grupe D. Blistao je Čak Eidson sa 22 poena, dok je Erazem Lorbek upisao 17. Kosta Perović nije igrao.\nIgor Rakočević je za 24 minuta postigao 11 poena uz pet asistencija.\nKaha Laboral doživeo je prvi poraz u Grupi A na gostovanju Nansiju. Francuze je kao i uvek ove sezone do pobede predvodio Nikolas Batum sa 21 poenom igrajući svih 40 minuta. Ipak, najefikasniji je bio Akin Akingbala sa 26.\nNemanja Bjelica se za šest minuta nije upisao u strelce, a dva puta je bezuspešno šutirao za tri poena.


Tajni ugovor: Veliki sporazum između Srbije i Albanije - Sputnjik Srbija\n10:42 24 Januar 2021\n19:22 19.09.2020 (osveženo 19:37 19.09.2020) Preuzmite kraći link\nNiš je bio značajan za tok Prvog svetskog rata, i tome svedoče niške građevine poput Oficirskog doma, Banovine i zgrade Radio Niša. Srpska Vlada i Ministarstvo inostranih dela, kako navodi istoričar Borislav Andrejević, bili su od tada smešteni u sadašnjoj zgradi Univerziteta, u koju je prvobitno stigao čuveni telegram o objavi rata koji je potom uručen Nikoli Pašiću.\nStvaranje unije Srbije i Albanije\nPašićev kabinet se, kaže Andrejević, tada nalazio u sali na prvom spratu iznad ulaza. U ovom objektu, koji je izgrađen za potrebe Načelstva niškog okruga 1889. godine, u toku prve ratne godine, održavale su se sve akcije srpske Vlade sa stranim diplomatskim predstavništvima.\nU njoj su 4. septembra 1914. godine, Esad-paša Toptani i Pašić potpisali tajni "Niški sporazum" između Srbije i Albanije.\nOn je predviđao stvaranje unije Srbije i Albanije, odnosno, kako navodi Andrejević, zajedničku odbranu, carine i zajedničko predstavljanje u inostranstvu.\nNakon izbijanja Prvog svetskog rata, Esad-paša je morao da obavi razne diplomatske poslove, navodi istoričar Bataković. Jedan od tih poslova je bilo i unapređenje diplomatskih odnosa sa Srbijom. Pašiću je slao poruke u kojima je govorio da je od velike važnosti po njih da zaključe poseban sporazum pre svog odlaska za Albaniju.\nZato Esad-paša dolazi u Niš, u kome je predsedavala srpska vlada i narodna skupština, gde se sastaje sa srpskim premijerom Nikolom Pašićem. Njih dvojica 17. septembra 1914. godine potpisuju tajni ugovor o savezništvu, prenosi B 92.\nPočetak "Velikog rata" ostavio je otvoreno pitanje o preciznom razgraničenju između Srbije i Albanije. Međunarodna komisija za razgraničenje prekinula je rad sredinom 1914. godine, pa su državne granice u ovim oblastima ostale da se utvrde.\nRat je zatekao nečuvanu srpsko-albansku granicu. Austrougarska je pripremila sveže napade na srpsku teritoriju. Pašić je ispravno predvideo nameru bečke diplomatije da otvori još jedan front: bojao se da će albanske vođe finansirati Beč, kako navodi Andrej Mitrović.\nEsad-paša se trudio da sačuva nezavisni položaj, prelazeći tako iz Italije u Francusku. Planirao je da se, uz pomoć Antante, suoči sa naporima Austrougarske da u potpunosti potčini njegovu zemlju. Prema Hrabaku, iz Pariza je slao upite pod kojim uslovima bi srpska vlada pomogla njegov povratak u Albaniju.\nPašić je 1914. godine nametnuo sledeće uslove: da sa Srbijom potpiše političko-carinski ugovor o zajedničkoj odbrani, da Albanija prizna carinsku uniju i da se u narednoj fazi postigne rešenje o formiranju lična ili stvarna unija sa Srbijom. Esad-paša je načelno prihvatio Pašićeve uslove i odmah se uputio ka Srbiji.\nPri dolasku u Niš, Esad-paša potpisuje tajni ugovor sa Pašićem.\nTaj ugovor je obuhvatao 15 tačaka koje su predviđale zajedničko osnivanje vojnih i političkih institucija, ali najvažnije odredbe su se odnosile na vojni savez, izgradnju Jadranske pruge od Srbije do Drača, kao i garancije da će Srbija podržati Esad-pašu na izborima za vladara Albanije.\nSporazum je ostavljao mogućnost da Srbija, na poziv Esad-paše, vojno interveniše radi zaštite njegovog režima. Razgraničenje između dve države trebalo je da utvrdi posebna srpsko-albanska komisija. Srbija se obavezala da će finansirati Pašinu žandarmeriju i snabdevanje neophodnom vojnom opremom, plaćajući 50.000 dinara mesečno.


Džejson Baton testira svoj Type 62-2 John Player Special - AutoExclusive - Auto vesti, Novi, Luksuzni, Polovni automobili...\nDžejson Baton testira svoj Type 62-2 John Player Special\nTest vozač i vlasnik kompanije Radford, Džejson Baton, počeo je sa finalnim razvojnim testovima Type 62-2 modela i nekoliko sledećih meseci provešće u usavršavanju njegove postavke...\nZavršivši prvi test, bivši Formula 1 šampion bio je prezadovoljan ovim automobilom. „Konačno voziti Type 62-2 model po prvi put, definitivno predstavlja veoma posebno iskustvo, njegov kokpit već smatram svojim domom“, izjavio je Baton. „Automobil pruža fantastičan osećaj, dobro je izbalansiran pri visokim i niskim brzinama u krivinama i može se trkati beskrekorno čitav dan, što je idealna baza za mesece koji me očekuju u tjuniranju i usavršavanju njegovih postavki.“\nFinalna faza razvoja dolazi pre nego što Radford Lotus Type 62-2 modeli krenu sa isporukama klijentima, dok Baton tvrdi da on igra krucijalnu ulogu u odlučivanju koji će osećaj automobil emitovati kada krajnji vlasnici sednu za volan. Iako je ovo njegova prva prilika da provoza novu mašinu, kao suvlasnik kompanije, Baton je već potpuno uključen u dizajnerski proces od samog početka.\nKompletiran u test trkačkoj ustanovi kompanije Lotus, u njenom globalnom sedištu u Hetelu, Velikoj Britaniji, test je izveden kako bi se osiguralo da automobil opravda svoje korene i ime koje nosi. Radford tvrdi da oni tragaju za superlativnim, veoma aktivnim, ali prefinjenim vozačkim iskustvom.\nNa trkačkoj stazi, Type 62-2 John Player Special prototip uspeo je da dostigne elektronski ograničenu maksimalnu brzinu od 300 km/h, sprintajući do stotke iz faze mirovanja za svega 2,9 sekundi i razvijajući dvesta iz mesta u okviru od neverovatnih 8,4 sekunde.\nNajmoćnija verzija ovog automobila po pitanju performansi koja je kupcima ponuđena, Type 62-2 John Player Special, napajana je 3,5 litara velikim V6 motorom sa superpunjenjem, koji donosi ojačane klipove, klipnjače i radilice, kako bi razvio maksimalnih 600 ks i isporučio ih na zadnje točkove putem šestostepenog manualnog menjača.\ndžejson baton |


EVROPSKI SUD ZA LJUDSKA PRAVA NA STOTINE PREDSTAVKI IZ SRBIJE PROGLASIO NEDOPUŠTENIM ZBOG ZLOUPOTREBE PRAVA\nAgent Srbije pred Evropskim sudom za ljudska prava Slavoljub Carić izjavio je da je od 70 presuda koje je doneo taj sud u odnosu na Srbiju u osam slučajeva utvrdio da nije bilo kršenja ljudskih prava garantovanih Konvencijom o ljudskim pravima, dok je na stotine predstavki proglasio nedopuštenim zbog zloupotrebe prava.\nCarić je u intervjuu Tanjugu ukazao da od oko 10.000 predstavki građana Srbije pred Evropskih sudom za ljudska prava veliki broj čine takozvani "repetitivni" slučajevi koji se tiču dugovanja iz radnih odnosa, kosovskih penzija, dnevnica rezervista i stare devizne štednje.\n"To svedoči da postoje sistemski problemi u državi, ali i veliko poverenje građana Srbije u međunarodne sudove. Pored toga to svakako govori i o našem mentalitetu", naveo je Carić koji je i pomoćnik Ministra pravde i državne uprave.\nCarić je ukazao da bi veliki broj predstavki pred sudom trebalo da se značajno umanji efikasnijim radom domaćeg pravosuđa, ustavnom žalbom koja bi trebalo da bude delotvorna i po pitanju neizvršavanja pravosnažnih presuda u odnosu na društvena preduzeća.\nPodsećajući da je Ministarstvo pravde predložilo više mera za rešenje problema velikog broja predstavki (koagent, savet za ljudska prava, mladi na praksi u Evropskom sudu...) Carić je izrazio nadu da će u narednom periodu, kroz efikasnije izvršavanje presuda u vezi sa društvenim preduzećima i kosovskim penzijama, doći do smanjenja broja predstavki pred Evropskim sudom za ljudska prava.\nAgent Srbije pred Evropskim sudom je naveo niz primera u kojima su građani zloupotrebili svoje pravo na obraćanje Evropskom sudu, ali i one slučajeve u kojima je država uspela da dokaže da nije bilo kršenja ljudskih prava.\nPrema njegovim rečima, naročito je značajan slučaj "Molar Gabor" koji se tiče stare devizne štednje, jer je Sud našao da su zakonske mere iz 2002. godine - da se štednja vraća u ratama, služile legitimnom cilju i da su bile srazmerne tom cilju, pa je samim tim našao da nije bilo povrede prava na mirno uživanje imovine.\nU tom slučaju podnosilac predstavke se požalio da nije mogao mirno da raspolaže svojom starom deviznom štednjom koju je hteo da podigne svu odjednom, a isplaćivana mu je u ratama.\nSud je prema rečima Carića, našao da je ta mera bila proporcionalna cilju kome se težilo s obzirom na veliki broj takvih slučajeva i na osnovu te odluke je kasnije veliki broj sličnih predstavki o staroj deviznoj štednji proglašen nedopuštenim.\nU slučaju "Dobrić" i u slučaju advokata "Đurić" sud je našao da nije došlo do povrede prava na pristup sudu. U jednom slučaju se radilo o odbačaju revizije, a u drugom o korišćenju parnice umesto upravnog spora, naveo je Carić.\nTakođe je pomenuo slučaj "Damjanović" koji se tiče porodičnih odnosa, gde je Evropski sud našao da je naš sud preduzeo sve mere kako bi ostvario kontakt između majke i deteta i da nije došlo do povrede prava na poštovanje porodičnog života.\nMeđutim, kako je istakao, postoji i veliki broj odluka gde su predstavke proglašene nedopuštenim posle nekoliko krugova razmene podnesaka, a bilo je slučajeva gde je sud nalazio da su predstavke zloupotrebljavane.\nTako je jedan advokat iz Srbije povredio pravila poverljivosti prijateljskog poravnanja objavljujući u javnosti iznose na ime poravnanja koje je predložio Evropski sud, koji je zbog toga sve te predstavke koje je podneo taj advokat proglasio za nedopuštene.\nU jednom slučaju jedan advokat iz Gornjeg Milanovca je zloupotrebio svoju funkciju jer je podnosio lažna punomoćja, odnosno punomoćja su mu potpisivala lica koja su umrla i to je jedan advokat iz Gornjeg Milanovca, napomenuo je Carić.\nEvropski sud je čak tim povodom izdao saopštenje i tu predstavku proglasio za nedopuštenu.\nCarić je ukazao da je veliki broj predstavki proglašen nedopuštenim zbog neiscrpljivanja Ustavne žalbe, koja je u međuvremenu proglašena delotvornom u slučaju "Vinčić".\nInteresantan je i slučaj policajca koji je tražio vraćanje na posao i tvrdio da mu je povređeno pravo na pravično suđenje a nije obavestio sud da je pravosnažno osuđen za zloupotrebu službenog položaja pa je Evropski sud takođe našao da je zloupotrebio pravo na predstavku.\nU slučaju "Bijelić" se postavilo pitanje odgovornosti za kršenje ljudskih prava za vreme državne zajednice Srbije i Crne Gore, gde je sud našao da je samo Crna Gora odgovorna za kršenje Konvencije, a ne i Srbija, pa je na osnovu te odluke veliki broj slučajeva rešen u korist Srbije, naglasio je Carić.\nPred Evropskim sudom za ljudska prava trenutno je u radu više od 150.000 predstavki Evropljana, od čega su čak 10.000 uputili građani Srbije.\nTaj broj predstavki svrstao je našu državu na prvo mesto po broju obraćanja svih Evropljana radi zaštite ljudskih prava garantovanih Evropskom konvencijom o ljudskim pravima.\nIz svog sedišta u Strazburu, Sud prati poštovanje ljudskih prava za 800 miliona Evropljana u 47 država članica Saveta Evrope koje su ratifikovale Konvenciju.


Tuzlanski kanton se zadužuje sa novih 21,5 miliona\nNaslovnica NAJNOVIJE Društvo Tuzlanski kanton se zadužuje sa novih 21,5 miliona\nTuzla – Vlada Tuzlanskog kantona jučer je na redovnoj sjednici donijela odluku o dugoročnom kreditnom zaduženju Tuzlanskog kantona za finansiranje dijela budžetskog deficita nastalog do 31. decembra 2012. godine od 21.500.000 maraka.\nIz Vlade su saopštili da je proveden postupak po skraćenoj proceduri, kako bi se omogućilo funkcionisanje budžeta Tuzlanskog kantona.\n– Iz kreditnih sredstava bit će izmirene obaveze prema privredi, te refundirana porodiljna bolovanja od 3,5 miliona maraka.\nDio sredstava bit će usmjeren ka Zavodu zdravstvenog osiguranja, odnosno zdravstvenom sistemu, te za sustizanje dinamike plaćanja obaveza resorima razvoja i poduzetništva, demobilisanih boraca, kao i povratka i dio kredita za Plavu bolnicu, saopšteno je iz Vlade. Inače, ovogodišnji budžet Tuzlanskog kantona iznosi 386 miliona maraka, a predviđa i akumulirani deficit sa 31. decembrom od 109 miliona maraka, te zaduženje od dodatnih 67,5 miliona KM.\nOpozicione partije upozoravaju da će u ovom slučaju 2014. godina završiti sa akumuliranim deficitom većim od 170 miliona maraka. Zbog loše situacije u TK trenutno budžetskim korisnicima kasne plate za decembar, te naknade za topli obrok i prevoz za novembar i decembar. Sindikati očekuju da će plata biti isplaćena do kraja ovog mjeseca, a ako ne bude, mogući su i štrajkovi.\nIpak, novim zaduženjem kupit će se socijalni mir, plaće bi mogle biti isplaćene kao i ostale obaveze, a kada dođe vrijeme za naplatu, tada će već biti neka nova koalicija, ko zna koja po redu.


VUČIĆ UGOVORIO SA LAVROVOM: Zbog Hrvatske blokade poglavlja 26, novi „migovi“ 1. marta sleću u Srbiju!\n16:29 - 27/06/2022\nNaslovna/VESTI/VUČIĆ UGOVORIO SA LAVROVOM: Zbog Hrvatske blokade poglavlja 26, novi „migovi“ 1. marta sleću u Srbiju!\n„Migovi“ iz Rusije stižu u Srbiju 1. marta naredne godine, ugovorio je juče premijer Srbije Aleksandar Vučić sa šefom ruske diplomatije Sergejem Lavrovom!\nVučić se sve dogovorio sa Lavrovom\nPremijer Srbije kazao je da je danas u Briselu planirao mnogo sastanaka, bilateralnih razgovora i prisustvo na Međuvladinoj konferenciji, kao i predstavljanje akcionog plana sa Austrijom, ali da se izvinjava svojim sagovornicima što će morati da ih otkaže.\nPremijer Aleksandar Vučić odlučio je, posle sastanka sa šeficom evropske diplomatije Federikom Mogerini, da danas neće prisustvovati Međuvladinoj konferenciji EU i Srbije.\nOvo nije prvi put da Zagreb blokira otvaranje poglavlja, isto se dpogodilo sa 23 i 24, iako su evropski zvaničnici, Evropska komisija, a ovaj put je i kancelarka Angela Merkel, ukazala da se bilateralna pitanja rešavaju bilateralno, a ne u okviru pregovaračkog procesa o pristupanju.\nTako da će Premijer Vučić u znak protesta otputovati 21. decembra u Moskvu i sa ruskim ministrom odbrane Sergejem Šojguom potpisati ugovor o isporuci šest aviona „mig 29”.\n– Pregovori o jačanju odbrambene sposobnosti Srbije i tehničkom opremanju njene vojske trajali su duže od godinu dana i završeni su uspešno. Sa šest novih letelica uz dva helikoptera tipa „Mi-17“, koje smo već kupili, naša zemlja će postati respektabilan faktor u regionu i obezbediti da nikome ne padne na pamet da nas bezbednosno ugrozi – kaže izvor iz Vlade Srbije.\nOsim o ovim „migovima”, Vučić je sa gostom iz Rusije razgovarao i o drugim važnim temama, a Lavrov je preneo premijeru i da se Rusija neće mešati u unutrašnja pitanja Srbije, pa ni u predsedničke izbore, niti će protežirati bilo kojeg kandidata. Lavrov je saopštio da je Rusija uvek spremna da nađe „balans u zajedničkim interesima”. Ruski šef diplomatije je Vučiću preneo i pozdrave predsednika Rusije Vladimira Putina i premijera Dmitrija Medvedeva, posebno ceneći lične napore srpskog premijera u saradnji sa Rusijom, kao i pozitivne tendencije u ekonomskim vezama u cilju daljeg privrednog rasta i razvoja dveju zemalja.\n– Vašu ubedljivu pobedu na izborima početkom ove godine doživljavamo kao ubedljivu podršku naroda Srbije kursu koji sprovodite, uključujući i kurs u pravcu razvoja prijateljskih odnosa sa Rusijom – rekao je Lavrov.\nŠest novih lovaca čuvaće nebo Srbije\nNavodeći da je Vučić ukazao na neke pozitivne tendencije u razvoju ekonomskih odnosa, Lavrov je rekao i da se posle prošlogodišnjeg pada ove godine uočava ne mnogo veliki, ali stalan rast.\nPremijer Vučić, koji je Lavrovu poželeo toplu dobrodošlicu na ruskom jeziku, rekao je da bi jedan od fokusa saradnje Srbije i Rusije trebalo da bude privredna saradnja, imajući u vidu pogodnosti koje pruža Sporazum o slobodnoj trgovini. On je naveo da je Srbija spremna za unapređenje saradnje u oblasti energetike, poljoprivrede i telekomunikacija i dodao da su ruske investicije u svim navedenim oblastima dobrodošle, a jedna od tema bila je i naredna poseta premijera Rusije Srbiji.\n– Pre svega želim da vam kažem – dobro došli u Srbiju, u Beograd. Nadam se da ćete se ovde osećati kao kod kuće. Lično sam uveren da ćemo zajedno ostvariti ekonomske rezultate na veoma visokom nivou, povećati međusobnu razmenu i istovremeno očuvati veoma dobre političke odnose – rekao je Vučić Lavrovu na ruskom jeziku i dodao da je to „naš zajednički zadatak”.\nNikolić odlikovao Lavrova\nDobar deo razgovora predsednika Srbije Tomislava Nikolića sa ruskim ministrom ticao se Kosova i Metohije i očuvanja srpske kulturne baštine. Nikolić je istakao da srpske crkve i manastire teško mogu čuvati oni koji su ih rušili, a Lavrov je odgovorio da zna da Albanci koče formiranje Zajednice srpskih opština na KiM. Nikolić je Lavrovui uručio Orden srpske zastave prvog stepena za naročite zasluge u razvijanju i učvršćivanju miroljubive saradnje i prijateljskih odnosa dveju zemalja. Šef ruske diplomatije je izrazio zadovoljstvo što je dobio to počasno odlikovanje koje, kako je rekao, predstavlja veliku čast za njega i ministarstvo spoljnih poslova Rusije.\nHAPŠENJE U POŽAREVCU: Navijači „Partizana“, "Grobari", demolirali vrtić Neven?! (VIDEO)\nPREVARANTI U PETROVCU NA MLAVI: Obećavali građevinske poslove u inostranstvu, uzimali novac, pa "nestajali"?\npre 13 минута


Milan Milosavljevic – Filmske radosti\nFilmske radosti > Milan Milosavljevic\nZavršena 18. Balkanima u Studenjaku\n10. oktobra 2021. 12. oktobra 2021.\nSinoć je u Domu kulture Studentski grad, zatvorena 18. Balkanima, festival animiranog filma. Nakon nekoliko uzbuljivih dana koji su prava poslastica za ljubitelje animacije, u Studenjaku se ovaj herojski festival završio uspešno, dodeljujući nagrade pobednicima.\n10. juna 2020. 15. juna 2020.\nFestival Alternative film/video (AFV) u Domu kulture Studentski grad u Beogradu (DKSG), najstariji festival eksperimentalnog i avangardnog filma u regionu i jedan od najvažnijih i najcenjenijih, ostao je ove godine bez podrške Ministarstva kulture i informisanja Srbije na Konkursu za savremeno stvaralaštvo, zbog čega možda neće biti održan ni u najskromnijem mogućem vidu.\nACID i festival autorskog filma žele da privuku mlađu publiku\nACID( Udruženje za promociju mladog nezavisnog filma) je ove godine u okviru svoje selekcije na Kanski festival poslao devet filmova od kojih će čak četiri ostvarenja biti prikazana na Festivalu.\nDokumentarni film Maje Novaković „A sad se spušta veče“ (Then Comes the Evening) uvršten je u takmičarski program srednjemetražnih i kratkometražnih filmova na predstojećem izdanju festivala Visions du Reel u Nionu, u Švajcarskoj, jednom od najznačajnijih i najprestižnijih festivala filmove ovog profila u Evropi, a koji će ove godine biti […]\npetak 22 marta, 2019


Veliki uspesi mladog kragujevačkog tenisera - KRAGUJEVAČKI SPORT\nVeliki uspesi mladog kragujevačkog tenisera\nMladi kragujevački teniser Ognjen Milić nastavlja da niže uspehe na domaćim i međunarodnim turnirima. Samo u proteklih mesec i po dana mladi kragujevački teniski as osvojio je tri titule u singlu i dve u dublu, čime je još jednom potvrdio raskoš svog talenta.\nOgnjen je krajem marta učestvovao na 35. Memorijalu „Slavoj Greblo“ u hrvatskom Vrsaru, gde je osvojio prvo mesto u singlu i drugo u dubl konkurenciji, u tandemu sa Vukom Kruščićem.\nUsledio je potom nastup na „Bellevue kupu“ u Ulcinju, gde je mladi Kragujevčanin osvojio duplu krunu, trijumfom u singl i dubl konkurenciji, a ovaj uspeh ponovio je prošle nedelje na međunarodnom turniru u Prokuplju.\nInače, Ognjen je aktuelni dvoranski prvak Srbije u konkurenciji dečaka do 12 godina i pobednik Letnjeg prvenstva Srbije u dublu, kao i državni reprezentativac. Nema sumnje da je pred ovim mladim i talentovanim kragujevačkim teniserom blistava karijera i da ga čeka još puno uspeha i vrhunskih rezultata.\nPrevious Kik-bokser Radničkog Nemanja Grčak u finalu juniorskog prvenstva države\nNext Kragujevački teniser Ilija Ilić pobednik Otvorenog prvenstva Beograda\nPrva ITF titula za kragujevačkog tenisera Ognjena Milića\nZapažen nastup kragujevačke teniserke Ene Ilić na turniru u Ulcinju\nMilić osvojio „Pecin memorijal“


On je tako odgovorio na na pitanje novinara da prokomentariše to što ga je Vuk Jeremić optužio "da se neodgovorno ponaša u vezi sa širenjem korona virusa" pošto je, kako tvrdi Jeremić, "situacija ozbiljna".\n- Da li treba da otputujem u Njujork ili na Jamajku, pošto mu je (Jeremiću) to najčešća destinacija, pa da solim pamet odatle - zapitao je Vučić.\nPranje ruku najbolja odbrana od korone\nNeću da plašim bilo koga da je to nešto jezivo, ali jeste bolest i moramo se ponašati odgovorno i ozbiljno, rekao je Vučić, dodajući da je korona, ipak, virus nalik običnom gripu ili malo slabiji, a da su najviše ugroženi stariji muskarci od 75 godina i hronični bolesnici i da će oni biti dodatno zaštićeni.\nKaže i da nije srećan što u apoteku niko nije ušao da nije tražio masku za lice i ocenio da je u pitanju iracionalni strah.\n"OD SUTRA VIŠE POLICIJE U ŠIDU" Vučić u Gornjem Milanovcu o rekonstrukciji škole, korona virusu i migrantima\n- To je kao što su bile priče o vakcinama, hiljadama mrtvih u poplavama, aerozagađenju, kad prođu kao da ništa nije bilo. U eri socijalnih mreža, umesto epidemije imamo infodemiju - primetio je predsednik.\nOn je odbacio kritike opozicije i poručio da je poznato kako su oni ozbiljno radili i kada je u pitanju i ekonomija, Kosovo, Crna Gora, a i pandemija 2009. godine kada je umrlo 137 osoba u Srbiji.\nAleksandar Vučić, sastanak o korona virusu\n- Svi u opoziciji su tada ćutali, jer su bili odgovorni. Kažu kako korona virusa ima u svim okolnim zemljama, i da vlast laže da ga u Srbiji nema. Eto vidiš nema je - poručio je Vučić.\nOn je novinarima u Gornjem Milanovcu rekao da je bilo nekih lažnih poziva i apelovao na građane da budu odgovorni kako bi se pomoć pružila onima kojima je stvarno potrebna.\nVučić je naveo da je od jutros imao jako težak dan između ostalog i zbog toga što je bilo slučajeva da su neki, kako je ironicno rekao šaljivdžije, pozivali lekare tvrdeći da su došli iz Italije, a ispostavilo se da nisu ni napuštali teritoriju Srbije.\nZvali su me lekari navodeći da je bilo nekoliko takvih poziva.\n- Mi pošaljemo ljude u skafanderima, onda oni napuste mesto odakle su zvali. Neko je mislio da je dobar šaljivdžija. Nemojte da maltretirate lekare i svoju zemlju, nema smisla tako se ponašati - poručio je Vučić.\nOn je upozrio da je moglo da bude i ozbiljnihih slucajeva, a da su lekarske ekipe išle sa opremom i prema Lazarevcu.\nVučić je ukazao da je najviše stranih državljana koji iz Italije putuju preko nase zemlje, a možda su zaraženi.\n- Ako negde stanu eto nama problema - rekao je on i zamolio sve da se zato odgovorno i disciplinovano ponašaju.